Usvojen novi zakon o nekretninama: Dodatni porez na poklone i naslijeđe - Index.ba\nUsvojen novi zakon o nekretninama: Dodatni porez na poklone i naslijeđe\nSkupština Kantona Sarajevo na posljednjoj sjednici usvojila je novi Zakon o prometu nekretninama kojim se predviđa povećanje poreza na poklone i naslijeđe.\nTačnije, ovim zakonom je predviđeno oporezivanje osam posto na naslijeđe i deset posto na poklone i to za sve pokretne stvari, novac i nekretnine u vrijednosti višoj od 2.000 KM, te porez do deset posto naslijeđa nekretnine u slučajevima doživotnog izdržavanja.\nZastupnik Naše stranke u Skupštini KS-a Mario Vukasović smatra da je donošenje samog zakona opravdano jer Kanton ima dio nadležnosti nad ovom oblasti, no određena ponuđena rješenja u Nacrtu su diskutabilna i trebaju biti predmetom rasprave i izmjene.\nPrije svega tu mislim na predviđenih 8 i 10 posto poreza na naslijeđe, odnosno poklon, za sve iznose preko 2.000 KM, bilo da se radi o pokretnim ili nepokretnim vrijednostima. Iako je prvi nasljedni red oslobođen, smatram da apsolutno ne postoji niti jedan razlog da ovaj porez bude veći od 5 posto i to za one koji se nisu članovi porodice, a oporezivati uže članove porodice kao što su braća, sestre, tetke, unuke i slično”, istaknuo je zaVukasović Radiosarajevo.ba.\nVukasović je mišljenja da je oporezivanje 8 i 10 posto na nasljeđe i poklone lihvarski prijedlog.\n“Također, potrebno je djelovati i u smjeru olakšavanja poreskih opterećenja u pogledu visine i načina stepenovanja poreza kod doživotnog izdržavanja jer je poznato da kod nas postoji veliki broj članova porodice koji sklapaju takve ugovore jer su primorani iz objektivnih razloga, a kasnije moraju plaćati poreze na imovinu u kojoj već žive. Ovakva zakonska rješenja će nasljednike dovesti u nezavidan položaj jer mnogi nemaju da plate predviđeni porez“, rekao je.\nNo, jedan pozitivan novitet u Nacrtu jeste to što će bračni parovi do 38 godina starosti, koji prvi put kupuju nekretninu, biti oslobođeni plaćanja poreza na promet nekretninom, ali samo do 20 m2 po članu domaćinstva, što s aspekta cjelovitosti mjere, ipak nije do kraja korektno planirano, piše radiosarajevo.\n“Stan od 40m2 možete kupiti za 200.000 KM u Centru, a stan od 60 m2 za 80.000 u Novom Gradu, i nije ravnopravno da osoba iz slučaja broj jedan bude oslobođena poreza, a osoba iz slučaja dva ne bude, tako da je potrebno ovaj prijedlog dodatno razraditi, što će Naša stranka i uraditi i uputiti u toku javne rasprave. Ovo je dio rješenja koja smo uočili kao sporna, no kompletan set amandmana koji spremamo će biti upućen do kraja javne rasprave do 3. maja“, pojasnio je Mario Vukasović.\nSegmedina Srna-Bajramović, zastupnica SDP-a BiH u Skuštini KS-a smatra da se u našoj zemlji poreska politika mora konačno cjelovito sistemski sinhronizirati između svih nivoa vlasti u smislu socijalnih i razvojnih implikacija iste, jer ovo što imamo danas polako postaje nesnošljivo za normalan život građana i za razvoj privrede.”Na ovaj način političke prakse kakvu imamo posljednje četiri godine, svaki nivo vlasti u svojoj nadležnosti definira nove poreze, samo kako bi zavukli dodatno ruku u džep građana i privrede, a indirektno stvaraju poreski haos koji tjera investitore iz ove zemlje. Mi smo već godinama u svim respektabilnim izvještajima nekonkurentna zemlja, između ostalog i zato što imamo ovako kompleksan i neusklađen porezni sistem koji pod hitno moramo mijenjati“, rekla je Srna-Bajramović za Radiosarajevo.ba\nPrema njenim riječima, država na svim nivoima mora početi smanjivati vlastite troškove i na taj način stvarati perspektivu za smanjivanje poreza, a ne svako malo osmišljavati kako će uvesti nove poreze i tjerati građane i privredu u nove kredite što pokazuju izvještaji Agencije za bankarstvo FBiH.\n“U posljednje se četiri godine i građani i privreda sve više zadužuju, što pokazuje da politika svojom poreznom presijom tjera građane u dužničko ropstvo. Što se tiče konkretnog zakona, postoje rješenja koja predstavljaju bahat odnos vlasti prema građanima, gdje se, preko njihovih leđa, samo želi puniti budžet po svaku cijenu. Zaista ne vidim razlog da budemo kanton s najvišim stopama poreza na nasljeđe i poklon od 8 i 10 posto, a što predstavlja stopu koja je viša nego i u susjednim zemljama“, mišljenja je Segmedina Srna-Bajramović.\nU formi kakav je predložen zakon, jasno je da predstavlja realizaciju samo jednog motiva, a to je zavlačenje ruke u džep građana.\nPrethodni članakDom naroda PSBiH o prijedlogu izmjena Izbornog zakona BiH\nNaredni članakReis Kavazović u Bijeloj kući: Bosanskim muslimanima nije u prirodi netolerancija niti ekstremizam


Vučić u nedelju Berlinu, susret s Merkelovom - 11.03.2020, Sputnik Srbija\nPredsednik Srbije Aleksandar Vučić će u predstojećem razgovoru s nemačkom kancelarkom Angelom Merkel u Berlinu, gde stiže u nedelju, ponoviti stav da neće biti... 11.03.2020, Sputnik Srbija\npolitika, vesti, angela merkel\n© Sputnik / Alekseй Vitvickiй / Uđi u foto-galerijuBalkanski samit u Sofiji\nList saznaje i da „za Beograd ne bi bilo sporno da suspenduje akciju „otpriznavanja“ tzv. Kosova ukoliko bi u istom trenutku kosovske vlasti uvele moratorijum na zahteve da „Kosovo“ bude primljeno u međunarodne organizacije“.\nPredsednik Vučić u posetu Berlinu stiže u nedelju, ali, kako navode „Novosti“, još nije poznato kada će se tokom dvodnevne posete sresti s Merkelovom.\n„Na susret s Merkelovom, koji je dogovoren prošlog meseca, Vučić će otići u situaciji kada je očigledno da premijer privremenih institucija u Prištini Aljbin Kurti za svoju politiku održavanja taksi ima pouzdan oslonac baš u Berlinu, kao i u Parizu. Dok se, na drugoj strani, (Kurti) našao na udaru američke administracije koja zahteva potpuno i bezuslovno ukidanje tarifa i koja je, kako tvrde prištinski mediji, preduzela prve ekonomske "kaznene" korake prema vladi u Prištini“, navodi list.


Banjaluka volej - 1\nSonja Vujnić, korektorka UOK Banjaluka volej: Uželele smo se odbojke\n27. 08. 2020 08:15\nZbog situacije sa virusom korona, odbojkašice UOK Banjaluka volej nešto kasnije su počele sa pripremama za nadolazeću sezonu.\n11. 08. 2020 20:36\n11. 08. 2020 15:02\nBL volej pojačan s dvije Sonje i Sanjom\n03. 01. 2020 18:00\nOdbojkašice Banjaluka voleja u nastavak sezone ući će jače za tri nove igračice. Banjalučki klub koji se ove sezone takmiči u regionalnoj MEVZA ligi je saopštio da su nove članice postale Sonja Milanović, Sanja Vojnović i Sonja Udovčić.\n23. 12. 2019 08:05\nOdbojkašice brčanskog Bimal Jedinstva 16. put uzastopno su osvojile Kup Republike Srpske, savladavši na svom terenu Banjaluku Volej.\nOdbojkašice Bimala i Banjaluka Voleja u finalu Kupa Srpske\n22. 12. 2019 12:54\nOdbojkašice Bimal Jedinstva i Banjaluka Voleja, sastaće se večeras u finalu Kupa Republike Srpske, koje će biti odigrano u Brčkom.\n01. 12. 2019 22:04\nOdbojkašice Bimal Jedinstva stigle su do nove pobjede u srednjeevropskoj MEVZA ligi. Aktuelne prvakinje BiH večeras su u "Boriku" nakon velikog preokreta savladale ekipu Banjaluke voleja 3:2 u setovima i tako se zadržale na visokom trećem mjestu na tabeli, dok su Banjalučanke osvojile drugi bod.\nOdbojkašice BL voleja igraju prvu domaću utakmicu u MEVZA ligi\n08. 11. 2019 08:00\nOdbojkašice Banjaluka voleja s nestrpljenjem čekaju nedjelju (19 časova) i prvu domaću utakmicu u Srednjoevropskoj ligi, a rival u petom kolu biće im zagrebačka Mladost.\n22. 09. 2019 17:13\nOdbojkašice Banjaluka Voleja trijumfovale su na međunarodnom turniru "Trofej Banjaluke 2019."\nOdbojkašice Banjaluka Voleja sjajno igraju u Premijer ligi\n01. 12. 2018 08:46\nOdbojkašice Banjaluka Voleja najveće su otkrovenje dosadašnjeg dijela sezone u Premijer ligi BiH. Banjalučanke su nakon sedam kola imale isto toliko pobjeda, i to bez izgubljenog seta, pa su uz Bimal Jedinstvo na vrhu tabele Premijer lige BiH.


Zrenjaninskom muzeju blizu četiri miliona dinara za 10 projekata - Kultura - Dnevni list Danas\nPočetna » Kultura » Zrenjaninskom muzeju blizu četiri miliona dinara za 10 projekata\nM. P.16.05.2022. 10:51\nNarodnom muzeju Zrenjanin na ovogodišnjim konkursima Ministarstva kulture i Pokrajinskog sekretarijata za kulturu odobrena su sredstva za realizaciju deset projekata u ukupnom iznosu od 3.8 miliona dinara dinara.\nPored toga, odobren je i projekat rekonstrukcije i adaptacije stalne arheološke postavke u Obrazovno kulturnom centru u Sečnju, koja je depandans zrenjaninskog muzeja, u iznosu od 300.000 dinara, saopštila je ova ustanova.\nKako navode u zrenjaninskom muzeju, odobrena su sredstva za realizaciju izložbi, istraživačku delatnost, publikacije, ali i opremanje prostora muzeja i unapređenje rada njihovih službi.\nNa konkursima Ministarstva kulture i informisanja Republike Srbije Narodnom muzeju su dodeljena sredstva za sedam projekata, među kojima su izložba „Češko presovano staklo u ogledalu“ za šta je dobijeno 525.000 dinara, i publikacija „Dakle, Vi ste taj Uroš Predić?“ reizdanje, redizajn od 500.000 dinara.\nMuzeju je odobren projekat Etnološki festival „Banatski dani teku“ od 400.000 dinara i arheološko istraživanje lokaliteta Stari grad – Novi Bečej sa 700.000 dinara.\nZa preuređenje depoa arhive muzeja dato je 300.000 dinara. Na Konkursu za finansiranje – sufinansiranje projekata u oblasti zaštite i očuvanja kulturnog nasleđa Pokrajinskog sekretarijata za kulturu, muzeju su dodeljena sredstva za realizaciju tri projekta: Digitalizacija arhive muzeja (300.000 dinara),“Mali kustosi – velike priče“ (300.000 dinara) i izložba „Agrarno nasleđe Banata“ (300.000 dinara).\nMeđu projektima koje će finansirati Pokrajinski sekretarijat je i rekonstrukcija i adaptacija stalne arheološke postavke u Obrazovno kulturnom centru u Sečnju, koji je depandans Narodnog muzeja Zrenjanin i u čijem pisanju su aktivno učestvovali kustosi zrenjaninskog muzeja.\nViše vesti iz ovog grada čitajte na sledećem linku,\nMinistarstvo kultureNarodni muzej ZrenjaninZrenjanin\nKultura • 20.06.2022. 10:05\n„Vidi širu sliku“ Dezmonda Dojla u zrenjaninskom muzeju


Šreder: G7 napravila grešku što nije pozvala Putina na samit | Herceg Televizija Trebinje\nBivši njemački kancelar Gerhard Šreder nazvao je odbijanje zemalja-članica samita G7 da pozovu predsjednika Rusije Vladimira Putina u Bavarsku banalnom greškom.\n„Mislim da je greška da se na samit G7 ne pozove Vladimir Putin“, citira njemački magazin „PR-onlajn“ riječi Šredera, koji ne krije svoje prijateljstvo sa ruskim liderom i koji je izjavio da se redovno čuje sa njim.\nPolitičar je naglasio da su „oko Ukrajine obije strane napravile velike greške“.\n„Trebalo je uključiti Rusiju u pregovore o sporazumu o asocijaciji“, dodao je Šreder.\nPrema mišljenju Gerharda Šredera, „Rusija ima alternativu Evropi, ali to ne važi i obrnutom smjeru“.


Smanjivanje (2017) - Cinemax Srbija\nRežiser: Alexander Payne\t 2017 | 130 minuta\nKad naučnici otkriju kako da smanje ljude na 12 cm, u cilju rešavanja prekomerne naseljenosti, Pol i njegova žena Odri odlučuju da budu smanjeni i počinju da žive u luksuznoj mini-zajednici, usput upadajući u neverovatne avanture.\nOskarovac Aleksander Pejn („Potomci“) predstavlja nam urnebesno veliku komediju i malog Meta Dejmona. Kad naučnici nađu način da smanje ljude na 12 cm, Pol Safranke (oskarovac Met Dejmon) i njegova žena Odri (Kristen Vig) odlučuju da odbace svoje stresne živote da bi bili smanjeni i počeli da vode luksuzan život u minijaturnoj zajednici. Prepuna neverovatnih avantura i beskrajnih mogućnosti, ona im nudi više od bogatstva, dok Pol otkriva ceo novi svet i shvata da smo predodređeni za nešto veće.\nGodzila 25. februar u 8:05\nVeštačka inteligencija 25. februar u 8:05


Sabina Ćudić: Novalićev podobni krizni štab za ekonomiju će produbiti krizu - Klix.ba\nReakcija iz Naše stranke Sabina Ćudić: Novalićev podobni krizni štab za ekonomiju će produbiti krizu\n26.3.2020. u 19:09\nFadil Novalić koronavirus Sabina Ćudić Krizni štab FBiH\nSabina Ćudić, predsjednica Kluba zastupnika Naše stranke u Predstavničkom domu Parlamenta Federacije BiH, reagovala je na imenovanje kriznog štaba Vlade FBiH za sektor ekonomije, poručivši da ne ulijevaju povjerenje građanima.\n"Sastav tima koji treba da stabilizira ekonomske prilike u FBiH i sanira posljedice koje na ekonomiju ostavlja epidemija koronavirusa je neprihvatljiv. Vidljivo je da je jedini cilj njegovog osnivanja bio ravnomjerna raspodjela kadrova među strankama na vlasti na pozicije od presudne važnosti za upravljanje krizom. U timu su i neki od ljudi odgovornih za stanje u kojem se ekonomija FBiH nalazila i prije koronavirusa", istakla je Ćudić.\nNavodi kako se nadležni moraju voditi primjerom zemalja koje bilježe uspjehe u borbi s posljedicama pandemije.\n"Te su vlade za sto pozivale i u timove za prevazilaženje krize imenovale vodeće ekonomske eksperte, a ne sami sebe. Ovakvim upravljanjem kriznom situacijom ne samo da nećemo ništa postići, nego će se dodatno gubiti povjerenje građana u sistem, koje opada sa svakom dosadašnjom katastrofalnom press konferencijom premijera Novalića", rekla je Ćudić.\nNapominje da bi po logici stvari, ovaj tim trebao nadzirati i utrošak sredstava iz fonda za stabilizaciju privrede i saniranje posljedica pandemije čije je osnivanje Vlada najavila.\n"To unaprijed znači da u taj Fond privrednici ne mogu imati povjerenja, osim onih stranački podobnih. Vremena za propuste i eksperimente nema. Vlada pod hitno mora stupiti u kontakt s ekonomskim ekspertima i biti zadužena za provođenje mjera koje oni kreiraju, a ne biti i tvorac i provodnik i kontrolor tih mjera", rekla je Ćudić.


SPS u Vranju obeležava 31 godinu postojanja - VOM\nNaslovnaVestiPolitikaSPS u Vranju obeležava 31 godinu postojanja\nsubota, 16. oktobra 2021 : 09:01\nNa današnji dan pre 31 godinu vranjski socijalisti osnovali su tadašnji opštinski odbor stranke. Aktuelni predsednik sadašnjeg gradskog odbora i državni sekretar Zoran Antić, uputio je danas čestitku vranjskim socijalistima.\nPoštovani članovi, pristalice i simpatizeri Socijalističke partije Srbije u Vranju, srećna nam 31. godišnjica od osnivanja, rada i postojanja naše Gradske organizacije SPS Vranje. Kao predsednik Gradskog odbora SPS Vranje, čestitam nam ovaj veliki i značajan jubilej i želim svima vama kao i našoj organizaciji puno uspeha u radu i nove velike pobede, na koje smo godinama unazad navikli naše Vranje i naše Vranjance…Slavili na Mnogaja Ljeta… – napisao je Antić na svom Facebook profilu.\nUjedno ovo je i jedini javni vid obraćanja bilo kog socijaliste iz Vranja na današnji dan. Podsećamo da su ranijih godina socijalisti obeležavali ovaj datum ugostivši svoje članove, ali i koalicione partnere i ostale gradske političare. Ove godine je najverovatnije pandemija poremetila planove o tradicionalnom okupljanju.\nPrethodni tekstKOVID BOLNICE: 120 ljudi na lečenju, konačno otvoreni telefoni za informacije\nSledeći tekstTamara Grujić i ekipa njene emisije sređuju dom porodice iz Trgovišta


Zvaničnik: Turska će koristiti ruske PVO sisteme\nTurska će koristiti svoje protivvazdušne sisteme ruske proizvodnje uprkos pretnjama sankcijama koje stižu iz Vašingtona, rekao je danas jedan turski zvaničnik, dva dana nakon sastanka predsednika dve zemlje, Redžepa Tajipa Erdogana i Donalda Trampa, u Beloj kući.\n"Uradićemo šta moramo i (raketni sistem) postaće operativan. Način upotrebe će biti predmet naknadne odluke", izjavio je Ismail Demir, zvaničnik turskog ministarstva odbrane zadužen za kupovinu naoružanja.\nU intervjuu sa emiterom CNN-a Turk, Ismail Demir je rekao da nije logično da bilo koja zemlja kupuje takve sisteme samo da ih stavi na stranu, i dodao da su Ankara i Vašington želeli da se bave tim problemom.\nPrema njegovim rečima, Turska mora da "poštuje sporazume koje je potpisala jer je to u njenom interesu".\nErdoganov portparol je juče izjavio da "nema povratka na staro" i da će Turska aktivirati PVO sistem S-400. Taj protivraketni sistem je u središtu ozbiljnog spora Ankare i Vašingtona i bio je tema razgovora Trampa i Erdogana u četvrtak.\nTurskoj prete sankcije zbog kupovine S-400, jedne od perjanica ruske industrije naoružanja, uprkos negodovanju SAD koje tvrde da rusko oružje nije kompatibilno s NATO standardima.\nPo zakonu usvojenom 2017. američka vlada ima obavezu da uvede sankcije svakoj zemlji koja sklopi "značajne" sporazume o kupovini vojne opreme s američkim protivnicima, medju kojima je i Rusija.


Američki senator Džon Vorner: Vojska zakupljivala prostor za reklamiranje u iračkim novinama\nUticajni američki senator Džon Vorner izjavio je da je vojska zakupljivala prostor za reklamiranje u iračkim novinama da bi promovisala rad koalicije u Iraku, ali da su neki od takvih članaka objavljivani bez napomene da je reč o tekstovima koje finansira vojska. Taj propust je doveo do učestalih izveštaja da vojska plasira članke sa povoljnim vestima u iračke medije pod plaštom nezavisnog novinarstva.\nU jeku medijskih izveštaja da američka vojska plaća iračkim novinama da objavljuju pozitivne priče o ratu i naporima rekonstrukcije Iraka, predsedavajući senatskog odbora za oružane snage, Džon Vorner, zatražio je dodatne informacije od zvaničnika ministarstva odbrane.\n«I dalje sam duboko zabrinut zbog te situacije»\nPosle posete Pentagonu u petak, senator Vorner izjavio je da su mu zvaničnici potvrdili da je vojska u iračkim listovima objavljivala članke u vidu «plaćenih oglasa» ali da su neki od njih objavljeni bez napomene da ih finansira vojska, i da se sada ispituju takvi slučajevi.\nU Bagdadu je koalicija koju predvode SAD potvrdila da je objavljivala članke u iračkim medijima «zakupljujući prostor za oglašavanje kao i komentare urednika i čitalaca, što je uobičajeno u Iraku». U saopštenju se dodaje da neprijatelj koji želi da diskredituje iračku vladu i koaliciju stalno koristi medijski prostor za dezinformacije i propagandu, i koristi svaku priliku za zastrašivanje iračkog naroda.\nSenator Vorner je priznao da je Pentagon zabrinut zbog mogućeg efekta neprijateljske kampanje dezinformisanja iračkog naroda.\n«Dezinformacije u Iraku zaista utiču na predstavu o našim dostignućima u toj zemlji, predstavu o tome za šta se naši vojnici bore, i za šta ginu. Zbog toga mi nemamo drugih načina da iznesemo istinu i činjenice».\nSenator Vorner kaže da su mu zvaničnici Pentagona preneli da organizacija pod nazivom «Linkoln grupa», koju je angažovala američka vojska, plaća iračke medije da članke koje piše armija objavljuju kao plaćene oglase. Portparol te organizacije nije želeo da komentariše čitavu priču, ali je «Linkoln grupa» saopštila da stalno saradjuje sa iračkim medijima kako bi promovisala objektivno informisanje širom Iraka. Organizacija navodi da se «bori protiv laži, zastrašivanja i zla terorizma putem činjeničnih izveštaja koji opisuju heroizam i žrtve iračkog naroda i njegovu borbu za slobodu i bezbednost».


Žugić – Repanšek: Nastavak uspješne saradnje na planu edukacije - CdM\nŽugić – Repanšek: Nastavak uspješne saradnje na planu edukacije\nCentralna banka (CBCG) i Centar za izvrsnost u finansijama (CEF) nastaviće uspješnu saradnju na planu edukacije i stručnog usavršavanja, saopštili su danas njihovi predstavnici.\nGuverner CBCG, Radoje Žugić, sastao se danas sa direktorom CEF-a, Janom Repanšek.\nIz CBCG je saopšteno da je sastanak bio prilika za razgovor o rezultatima saradnje dvije institucije i planovima za predstojeći period.\n“Sagovornici su saglasni u ocijeni da je dosadašnja saradnja dvije institucije bila veoma uspješna i dogovorili njen nastavak, u cilju dalje edukacije i stručnog usavršavanja kadra CBCG”, navodi se u saopštenju.\nRepanšek je kazala da je CEF, za narednu godinu, pripremio sveobuhvatan program specijalizovanih obuka, kroz čije pohađanje će učesnici biti u prilici da prošire znanja o međunarodnim standardima i najboljoj praksi u upravljanju javnim finansijama i centralnom bankarstvu.\nRepanšek je dodala da će se CEF, u narednom periodu, posebno fokusirati na promociju regionalne saradnje, kroz prepoznavanje eksperata u pojedinim oblastima i njihovo umrežavanje i povezivanje.\nŽugić se zahvalio Repanšek na saradnji i dodao da će njen nastavak doprinijeti aktivnostima koje CBCG preduzima u kontuinuitetu, a koje su usmjerene ka jačanju i daljem unaprijeđenju kadrovskih potencijala te institucije\nTagoviCentar za izvrsnost u finansijama Centralna banka Radoje Žugić


Dan online - Srbija: Tači preko amandmana pokušava da okonča rad Specijalnog suda - 2020-10-29\nSrbija GLAVNI TUŽILAC ZA ZLOČINE TERORISTIČKE OVK DŽEK SMIT UPOZORIO\nHašim Tači Tači preko amandmana pokušava da okonča rad Specijalnog suda Pošto Tači „nije nezainteresovana strana”, ocijenio je tužilac, „postoje dobri razlozi za vjerovanje da su predloženi amandmani dio šire strategije za potkopavanje suda”\nGlavni tužilac Specijalnog suda za zločine OVK Džek Smit upozorio je da amandmani na Ustav Kosova, koje je predložio predsjednik Kosova Hašim Tači, predstavljaju pokušaj da se „okonča, ili na drugi način obezvrijedi, djelovanje tog suda”.\nKako prenose „Insajderi”, Smit je ocijenio da su amandmani „dio šire strategije za potkopavanje suda”, u svjetlu činjenice da je protiv Tačija prije šest mjeseci podnio predlog optužnice zbog ratnih zločina i zločina protiv čovječnosti na Kosovu, navodi „Kosovo onlajn”.\nAmandmani, koji se tiču prestanka rada suda za zločine OVK, po Smitu su „nepotrebni”, jer Ustav Kosova u sadašnjem obliku „adekvatno” reguliše mandat Specijalizovanih veća Kosova, kako se sud zvanično zove.\n– Predloženi amandmani imaju za cilj da preispitaju ili preoblikuju taj mandat. Jasno je iz javnih izjava samog Tačija da je osnovna namjera predloženih amandmana pokušaj da se okonča, ili na drugi način obezvrijedi delovanje suda i tužilaštva, što je u suprotnosti sa međunarodnim obavezama Kosova – upozorio je Smit.\nPošto Tači „nije nezainteresovana strana”, ocijenio je tužilac, „postoje dobri razlozi za vjerovanje da su predloženi amandmani dio šire strategije za potkopavanje suda”.\nSmitova ocjena dio je podneska koju je tužilac uputio vijeću Ustavnog suda Kosova pri sudu za zločine OVK, čiji je zvaničan naziv Specijalizovana veća Kosova.\nTužilac Smit naznačio je da su Tačijevi amandmani „neustavni”, budući da je Kosovo 2014. sklopilo međunarodni sporazum o Sudu sa EU, koji je obavezujući za Vladu Kosova i ima supremaciju nad kosovskim zakonima.\nTim sporazumom predviđeno je da će se rad Suda „nastaviti sve dok Savjet EU ne obavijesti Kosovo da su okončane istrage, kao i svi postupci pred sudskim vijećima koji su iz njih proistekli”.\nParagraf 13 glasi: „Mandat Specijalizovanih veća i Kancelarije specijalnog tužioca će trajati u periodu od pet godina, osim ako se obavještenje o prestanku mandata ne da ranije u skladu sa zakonom”.\nParagraf 14 glasi: „U odsustvu obavještenja o prestanku mandata... mandat Specijalizovanih veća i Kancelarije Specijalnog tužioca će se nastaviti do obavještenja o završetku mandata, u skladu sa zakonom... i u konsultaciji sa vladom”.\nPo zakonu, na koji se paragrafi pozivaju, prestanak rada suda konstatuje isključivo Savjet EU, poslije konsultacije sa Prištinom.\nPrema Tačijevim amandmanima, paragraf 14 bi bio izbrisan, a paragraf 13 bi glasio: „Mandat Specijalizovanih veća i Specijalizovanog tužilaštva nastaviće se sve dok obavještenje o završetku ne uputi Savjet EU, u konsultaciji sa vladom”.\nTužilac Smit predložene amandmane nazvao je „nepotrebnim”, budući da Ustav Kosova u sadašnjem obliku adekvatno određuje vremenski mandat suda za zločine OVK.\nU skladu sa obavezama koje je Kosovo preuzelo sporazumom sa EU, rad suda „biće nastavljen sve dok Savjet EU ne obavijesti Kosovo da su svi sudski postupci proistekli iz istraga... okončani”, podvukao je Smit.\nPodsjetimo, Specijalizovano tužilaštvo Kosova sa sjedištem u Hagu je 24. aprila Specijalizovanom veću podnijelo na ispitivanje optužnicu kojom se Tači i drugi terete za ratne zločine, uključujući ubistva, progone i mučenje.\nU optužnici, za koju je javnost saznala u junu, navodi da se se oni sumnjiče za skoro 100 ubistava.\n– Žrtve krivičnih djela iz optužnice su stotine lica čiji je identitet poznat i među kojima su kosovski Albanci, Srbi, Romi i lica drugih nacionalnosti, kao i politički protivnici, saopšteno je iz haškog tužilaštva.\nViše od 1.300 novih slučajeva, preminulo još petoro


Džon Džons ušao je danas u UFC “Kuću slavnih”, tačnije njegova borba sa Gustafsonom iz 2013. godine uvrštena je u popularni “Hol of fejm”.\nSamo nekoliko sati kasnije, Džons je uhapšen jer ga policija Las Vegasa tereti za nasilje u porodici, prenosi ESPN.\nZa sada se ne zna puno o slučaju Džona Džonsa, pošto njegov advokat nije želeo ništa da otkriva medijima.\nNedavno je Džons najavio povratak u tešku kategoriju, gde je hteo da se bori za titulu. On je čak devet godina bio šampion, sada ima 34 godine.


Redeye završava svoju esports karijeru - Articles - Dota2.rs - Portal posvećen vestima, emitovanju turnira, zajednici, klanovima, strimerima i pokrivanju Dota 2 igre koju je kreirao Valve.\nPol ”Redeye” Čaloner, jedan od prvih i najvećih esports komentatora je odlučio da prekine sa radom u ovoj industriji. Poslednjih 18 godina je kao caster bio deo Quake, Dota 2, Counter-Strike: Source, Counter-Strike: Global Offensive, Starcraft 2 i Team Fortress 2 scene. Kroz njegovu uspešnu karijeru se ipak susreo sam mnogim optužbama i kritikama.\nRedeye i njegova esports organizacija Code Red su nedavno optuženi za zloupotrebu moći, verbalno i fizičko nasilje i ucenu. Ovakve glasine su se širile tokom godina, ali je nedavno CS:GO komentator Džejms Benks javno optužio Redeye-a kroz veoma detaljan dokument. Iako je Redeye odbacio sve optužbe sa komentarom da je možda nekada bio naporan kolega, na kraju je ipak odlučio da se povuče sa esports scene.\nRedeye je izjavio da je jako teško podneo ovaj napad na njegovu ličnost, posebno jer je njegova bivša žena, koja ga je u jednom momentu odvela na sud, uvučena u celu priču. Cela COVID-19 pandemija je takođe negativno uticala na njegovo mentalno zdravlje, pa je odlučio da se povuče kako bi se pozabavio svojim privatnim problemima.


Saracin, Saraceni i unutrašnja integracija Nemačke - Nedelja - Dnevni list Danas\nPočetna » Nedelja » Saracin, Saraceni i unutrašnja integracija Nemačke\nSaracin, Saraceni i unutrašnja integracija Nemačke\nLetnja tišina u nemačkom političkom životu poremećena je proteklih nedelja jednom pomalo bučnom knjigom. Tilo Saracin, član Upravnog odbora nemačke Savezne banke i bivši berlinski senator za finansije, sablaznio je nemačku javnost svojim magnum opusom koji, između ostaloga, sadrži retko eksplicitne stavove o useljenicima, posebno onima muslimanskog porekla.\n0Piše: Tihomir Popović 03. septembra 2010. 19.34\nNemačka ukida samu sebe, glasi naslov Saracinovog polemičkog dela u kojem ovaj nemački ekonomista i član Socijaldemokratske stranke (SPD) iznosi teze o pogubnosti intenzivne imigracije iz bliskoistočnih i severnoafričkih zemalja, nespremnosti muslimana da se integrišu u nemačko društvo i državu, te o srastanju „nižeg sloja“ Nemaca sa muslimanskim useljenicima koji će Nemačku, dugoročno posmatrano, učiniti „glupljom“ i, kako se već u naslovu dela preti, „ukinuti“ je.\nSvako ko je imao prilike da poseti neku od siromašnijih prigradskih četvrti nemačkih gradova razume o čemu Saracin priča. Neke od njegovih teza su više nego očigledne: ni najpovršnijem posmatraču nemačkog društva nije potrebna statistička potvrda o prosečno nižoj obrazovanosti miliona useljenika iz Turske i pojedinih zemalja Bliskog istoka niti o nespojivosti nekih od vrednosti ovog kulturnog kruga sa vrednostima Evrope – religiozno-pravni sistem koji se u ekstremnom slučaju manifestuje kamenovanjem preljubnica teško je spojiv sa nazorima današnje evropske kulture, ključno obeležene čovekoljubljem i kulturom praštanja hrišćanstva, humanizmom i prosvetiteljstvom. Takođe važi za poznatu i prihvaćenu činjenicu da su useljenici u Nemačkoj intenzivnije prisutni u statistikama kriminala nego rođeni Nemci. Saracinovo delo, potkrepljeno mnogim drastičnim ali ne i iznenađujućim statističkim podacima, zrači pomalo naivnim pozitivističkim oduševljenjem brojkama. Neka od Saracinovih posmatranja predstavljaju međutim očigledan populizam. Tako on navodi da će Nemačka, ako se današnji demografski trend nastavi, za trista godina imati samo tri miliona stanovnika, iako je jasno da nije ozbiljno polaziti od demografskih trendova u redu veličine od više stotina godina. Iz istog razloga neozbiljna su i Saracinova razmatranja o tome da će za oko sto godina procenat useljenika iz Severne Afrike i sa Bliskog istoka iznositi oko 70 odsto stanovništva Nemačke, dok se sada svodi na 6,5 procenata. Čak se i podatak o prosečnoj nižoj obrazovanosti muslimana u Nemačkoj može relativizovati: iako samo sedam odsto Turaka u Nemačkoj dođe do mature, dok u celini maturira 17 odsto građana, deca Iračana, Iranaca i Avganistanaca maturiraju čak u 30 odsto slučajeva. Više od 15 odsto useljenika iz ove tri muslimanske zemlje dobije univerzitetske diplome, dok je nemački prosek samo 11 odsto. Paušalna analiza obrazovanja „muslimanskih useljenika“ u Nemačkoj dakle predstavlja puko zavođenje naroda.\nReakcije na Saracinovu kritiku savremenih Saracena te njihovog držanja i života u Nemačkoj ekstremno su različite: dok sa jedne strane rukovodstva svih nemačkih partija demokratske orijentacije kao i ključne ličnosti kulturnog establišmenta najstrože osuđuju Saracinovo delo kao rasističko ili, u najblažoj formi, upereno protiv cele jedne (izborno relevantne!) grupe stanovništva, ankete pokazuju da do 95 procenata žitelja Nemačke podržava Saracinove stavove. Ova stidljiva i još uvek tiha ali očigledno latentno agresivna masa, nezadovoljna ekonomskim slabljenjem i socijalnom krizom Nemačke, svoj bes prema strancima muslimanskog porekla iskazuje za sada u anonimnim komentarima online izdanja nemačkih medija. U tim komentarima uvek iznova provejavaju lajtmotivi neškolovanih, netolerantnih i neintegrisanih muslimana i nemačkih političara, otuđenih od naroda. Ove nedelje se čak i sam predsednik države, staloženi i kompetentni Kristijan Vulf, javio iz dvorca Belvi i upozorio – što mu je jedna od glavnih ustavnih kompetencija – da raste razdor između politike i naroda, pozvavši na zajedničko građenje demokratije. Vulf nije pominjao Saracinovu knjigu, niti njen prijem u Nemačkom narodu, ali kontekst je svakom posmatraču bio jasan.\nStatistike koje javnosti prezentuju nemačke integracione službe uvek iznova pokazuju da se znanje nemačkog jezika – i time barem delom i integrisanost – kod useljenika iz muslimanskih zemalja, jedine prave problematične grupe imigranata, iz generacije u generaciju poboljšava. Pri tom se njihov tradicionalno visoki natalitet smanjuje, te se na taj način muslimani dugoročno približavaju proseku nemačkog društva. Razlog više da se insistira na daljem evropeizovanju, a ne na javnom žigosanju muslimana. Svojom knjigom i svojim s vremena na vreme naivno-uvredljivim načinom izražavanja, Saracin može postići samo suprotno od onoga što navodno želi: Centralni savez muslimana Nemačke već se oglasio saopštenjem da je Saracin simbol „ružnoga Nemca“ i zamislivo je da će se upravo mnogi integrisani i prema Nemačkoj dobronamerni imigranti posle Saracinove knjige i njenog oduševljenog prijema u narodu osećati na neki način prevarenim. Umesto da ističe uspehe makar delimične integracije muslimana i drugih useljenika, Saracin – i očigledno veliki deo Nemaca – posmatra isključivo propuste procesa integracije i pledira za drastično ograničenje dalje imigracije. S obzirom da je kao iskusan političar mogao da bude siguran da će njegove teze biti politički nesprovodive, Saracin nije mogao imati drugu duboku nameru već da jednom populističkom knjigom, napisanom u zavodljivom stilu „niko ne može prevariti narod“ (osim autora), izrekne ono što prosečan Nemac želi da čuje, i time se ekonomski obogati i profiliše. Čitajući u velikoj meri ksenofobične ispovesti neistaknutih pripadnika nemačkog naroda u komentarima na članke o Saracinu, danas se čini srećnom okolnost da je Nemačka predstavnička a ne direktne demokratija. Politička i kulturna elita ove zemlje se – to pokazuje slučaj Saracin – odlikuje znatno širim horizontima nego „narodne mase“ i time zaslužuje naslov elite. O tome svedoči i činjenica da je Savezna banka Nemačke u međuvremenu odlučila da Saracina isključi iz svog upravnog odbora. No, svaki jaz, pa i ovaj između društvenih slojeva, nosi u sebi mogućnost da se u njega upadne, te će Nemačka, ako ne želi da se utopi u tom jazu, u toku sledećih godina morati da se ozbiljno posveti kako pitanju integracije useljenika, tako i pitanju političkog prosvećenja i unutrašnje integracije sopstvenog naroda.


"За корону знали још јесенас, Вучић узео паре"\n"Za koronu znali još jesenas, Vučić uzeo pare"\n07-09-2020 11:48 Izdvojeno Srbija Politika\nItalijanski novinar Nikola Bici privukao je pažnju cele Evrope kada je otkrio da je Aleksandar Lukašenko odbio ogroman novac da svoju zemlju zatvori i pretvori je u korona diktaturu.\nRedakcija „Srbin info“ napravila je intervju sa gospodinom Bicijem, koji je otkrio sve detalje o skandalu u koji su uključeni mnogi državnici Evrope.\n– Pre svega bih želeo da se predstavim vašim čitaocima. Ja sam istoričar, pisac slobodan novinar. Od prošlog januara, sa uvođenjem vanrednog stanja u Italiji, od strane vlade Đuzepe Kontija, osećam se da sam u ratu, bukvalno „katapultiran u rov“. Osećam se kao da ratujem ne samo protiv „virusa“ ili nevidljivog neprijatelja, već i protiv vlade koja je totalno usmerena od strane veoma opasnih sila i moći koje su izrežirale pravi globalni državni udar usmeren na progresivno smanjenje i ukidanje demokratije, slobode i građanskih prava, represiju odnosno suzbijanje bilo kakvog oblika neslaganja i uspostavljanje širom sveta Orvelovske tehnokratsko-zdravstvene diktature, kaže sagovornik.\nKoja svetska institucija je dala novac za korona propagandu?\n„Ovaj plan, koji se odigravao neometan tokom mnogih godina i koji nažalost takođe postavlja sebi druge još opasnije ciljeve, direktno je uključio većinu svetskih vlada i naročito neke evropske vlade. Nisu sve evropske zemlje prišle Korona operaciji na isti način, iako su je, barem u početnoj fazi, sve podržale, pa i zato što znaju da je funkcionalno važna za ekonomsko resetovanje iz kog ne bi želele da budu isključene. Međutim, u skandinavskim zemljama, kao i u Švajcarskoj, Hrvatskoj i delom u Nemačkoj, operacija se sukobila sa solidnošću demokratskih sistema i došlo je do delimičnog vraćanja unazad. U drugim zemljama, kao što su Italija, Španija, Francuska, Srbija i Bugarska, korona operacija je izvedena sa većom silom i nasiljem“.\n„Ovo je bilo zbog povećanog međunarodnog pritiska, i svakako zbog povećanih ekonomskih podsticaja od strane organizacija kao što su Svetska zdravstvena organizacija i MMF. Sve evropske vlade su već znale od septembra 2019. šta će se dogoditi i dobile su velika tajna finansiranja (koja nisu zvanično objavljena) velike količine novca, svakako ne da bi finansirali i ojačali zdravstveni sistem i bolnice, već isključivo da bi proglasili karantin/izolaciju i obezbedili njegovo učvršćivanje kroz masovno jačanje policije“, otkriva italijanski novinar Nikola Bici.\n„Ne znam tačne iznose ovih zajmova, pogotovo što su bili državna tajna, i pošto su se razlikovali od države do države. Ali, predsednik Belorusije Lukašenko je probio barijeru tišine, koji je uvek odbijao da usvoji bilo koje vanredno stanje, karantin ili mere „socijalnog distanciranja“ u zemlji. Na sastanku beloruske vlade, objavio je da je dobio veliku ponudu u novcu (92 miliona dolara) od Svetske zdravstvene organizacije da postupi „kao Italija“. Ponuda, koja se posle njegovog odbijanja uvećala 10 puta za nekoliko nedelja: 940 miliona dolara, ovaj put ponuđena od Međunarodnog monetarnog fonda, uz isti zahtev:“Zatvorite sve i radite kao Italija“. Ne čudi da je posle svog hrabrog stava Lukašenko bio demonizovan od strane „međunarodne zajednice“, optužen za izbornu prevaru i sada pokušavaju da ga sruše sa smešnom revolucijom finansiranom od strane kriminalaca kao što su DŽordž Soroš, a podržanom od sluga globalne moći kao što je Bernard Henri Levi.\nŠta se tačno obavezao Aleksandar Vučić da uradi za dobijeni novac?\n– Imam obaveštajne kontakte, u Italiji i u drugim zemljama, koji su mi potvrdili da su italijanska vlada i druge evropske vlade, uključujući srpsku, primile i prihvatile ovo tajno finansiranje. Nisam sasvim siguran kako ih je Aleksandar Vučić koristio, ali znam da su u Italiji bili predodređeni da ojačaju policijske snage za karantin i da korumpiraju medije, kako bi održale strah od virusa na visokom nivou. Verovatno se ista stvar dogodila u Srbiji, ali srpski narod mora biti taj koji će pitati i otkriti istinu, naglašava Bici.\n„Ako ima još uvek političara u Srbiji slobodnih ruku, moraju imati hrabrosti da pitaju vladu koliko novca je primila i kako ga je upotrebila? Ja sam jedan od prvih novinara u svetu koji je javno osudio ovu problematiku, kroz sajt www.databaseitalia.it LJudi moraju znati istinu! Veoma volim Srbiju.Govorim vaš jezik i proučavao sam vašu istoriju. Živeo sam u vašoj zemlji 90-ih i imao čast da upoznam Slobodana Miloševića. Bio sam blizak prijatelj Dragoša Kalajića, velikog intelektualca, umetnika i patriote i radio sam sa njim da odbranim imidž i čast Srbije u svetu.\nKojim još svetskim liderima je nuđen novac i ko je prihvatio ponudu?\n– Tajno finansiranje da se uspostavi karantin i da se pridruži Operaciji Korona je ponuđeno većini svetskih zemalja, demonstrirajući činjenicu da je ovo globalni državni udar. Ovo se takođe desilo u Kanadi, Australiji, Latinskoj Americi, Srednjem istoku, Aziji i Africi. Mnogi afrički lideri, kao što je predsednik Tanzanije, Burundije i Madagaskara, su javno objavili ove pokušaje korupcije i distancirali su se od SZO, pokazujući da su mnogo slobodniji i hrabriji od evropskih lidera.\nDa li je u regionu jugoistočne Evrope još neko u tom „korona dilu“?\n– Svakako da su sve države jugoistočne Evrope napravile isti dogovor, uključujući Rumuniju, Bugarsku, Albaniju, Crnu Goru i Makedoniju, ali ne znam tačan iznos ovog finansiranja. U Grčkoj i Kipru je bilo veće političko odupiranje i Pravoslavna crkva je lobirala snažno da odbrani slobodu građana i demokratiju.Ovo je rat protiv naših prava, protiv demokratije i za uništenje naše civilizacije. Svi ljudi Evrope moraju ustati i boriti se za svoju budućnost – poručuje Nikola Bici.\n"Vučiću trebalo nešto više od 24 sata da prekrši tačku iz sporazuma koji je potpisao u Vašingtonu". Više o tome čitajte OVDE.\n"Mi smo dočekali da se jedan Hoti, politički predstavnik Šiptara, ponaša normalnije nego naš predsednik" (VIDEO)\nStvara se pakt protiv Izraela!\nAMERIČKA ZAMKA ZA RUSKU AVIJACIJU: Forbs tvrdi da se ovo krije iz američkih provokacija na ruskim granicama


Zakasneli protesti u Beogradu: Usvojen Plan za Makiš, demonstrante zaustavila policija | Luftika\nNa sednici Skupštine Grada usvojen je danas Plan detaljne regulacije za izgradnju stambenog kompleksa na području vodoizvorišta na Makišu i početne stanice metroa. Uoči sednice, ispred Sava centra okupili su se protivnici tog projekta. Neki njih pokušali su da uđu u salu gde se održavala sednica, u čemu su ih sprečavali pripadnici obezbeđenja.\nPolicija koje je tokom sednice i protestnog skupa, sprečavala demonstrante da uđu i dalje je na ulazu u objekat., ali se većina učesnika skupa razišla.\nNekoliko desetina demonstranata, koji se protive izgradnji na Makiškom polju jer smatraju da će tako biti ugroženo vodosnabdevanje Beograda, prethodno je uspelo je da se probije u hodnik Sava centra gde je u toku bila sednica gradskog parlamenta na kojoj se raspravljalo o tom planu.\nOni su se jutros okupili ispred Sava centra ali u prvi mah nisu uspeli da uđu u prostoriju gde zaseda gradska skupština jer su ih u tome sprečavali pripadnici policije, Komunalne milicije i obezbeđenja.\nOni su skandirali protiv namere gradskih vlasti da izgrade naselje na Makiškom polju i tražili su da sednica Skupštine Beograda bude prekinuta jer smatraju da je nelegitimna, piše N1.\nTakođe su tražili i da na sednicu dođe ministarka za zaštitu životne sredine i da se izjasni o tom planu.\nUoči sednice Skupštine, ispred Sava centra okupili su se jutros protivnici tog projekta. Među učesnicima skupa su bili simpatizeri opozicionih stranaka, nevladinih organizacija i grupa građana koji se protive izgradnji na Makiškom polju jer smatraju da će to ugroziti vodoizvorište u Beogradu. Neki od njih tvrde da su ih pripadnici obezbeđenja napali i pozvali su policiju da reaguje.\nNa samom ulazu u Sava centar pored pripadnika obezbeđenja objekta nalazilo se i nekoliko pripadnika Komunalne milicije i policajaca u civilu a u jednom trenutku pojavili su se i pripadnici Policijske brigade u opremi za razbijanje demonstracija, javila je Beta.\nOkupljeni uzvikivali su “lopovi”, a gužva na ulaznim vratima trajala je duže vreme.\noznakebeogradski metro demonstracije makiš protesti beograd protesti makiš


Korišćenje eura biće procijenjeno tokom pregovora | EUME\nNaslovnica Press info Press Pregovori o pristupanju Korišćenje eura biće procijenjeno tokom pregovora\nEvropska centralna banka (Ilustracija)\n“Razgovaraćemo o tome kada dođe vrijeme, odnosno kada se u pregovorima o pridruživanju otvori Poglavlje 17 – Ekonomska i monetarna unija“, rekao je Kuri na konferenciji za novinare povodom završetka Programa tehničke saradnje sa Centralnom bankom Crne Gore (CBCG) na putu ka članstvu u Evropskom sistemu centralnih banaka (ESCB).\nOn je dodao da podrška tom Programu ne prejudicira poziciju ECB, niti EU u smislu implikacija po ugovore EU i na monetarni režim u Crnoj Gori.\n„Možemo samo da razmišljamo o budućim rješenjima. Postoje određene specifičnosti Crne Gore. Neophodno je da se ispoštuju određeni uslovi. Moramo da vidimo koji je pravni okvir EU, poštujemo ugovore i rokove vezano za pregovore, ali i princip jednakosti“, rekao je Kuri.\nOn je podsjetio da Crna Gora nema nacionalnu valutu, što CBCG čini specifičnim slučajem.\n„Crna Gora je prvo koristila njemačku marku, a onda je u specifičnom političkom i istorijskom momentu, koji mi priznajemo, počela da koristi euro. Međutim, unilateralno korišćenje eura u Crnoj Gori u potpunosti se razlikuje od bilo kakvog posebnog odnosa sa eurozonom“, naveo je Kuri.\nOn je dodao da je, prema ugovorima EU, usvajanje eura krajnji cilj strukturne konvergencije u okviru multilateralnog okvira.\nKuri je poručio da će CBCG morati da ispuni sve relevantne standarde kako bi mogla da adekvatno funkcioniše u okviru ESCB. Jake, stabilne i nezavisne institucije su, prema njegovim riječima, preduslov zdrave makroekonomske politike i finansijske stabilnosti, što je u interesu Crne Gore, ali i EU.\n„Da bi se ostvarila korist od članstva u EU, zemlje članice moraju da postignu održivu konvergenciju. Potrebno je preduzimati stalne napore u smislu fiskalnih, finansijskih i strukturnih politika“, kazao je Kuri.\nOn smatra da će centralne banke svemu tome dati najbolji doprinos ukoliko obezbijede cjenovnu sigurnost i fokusiraju se na svoj mandat.\nKuri je naveo da će priliv kapitala iz EU pomoći ekonomijama zapadnog Balkana da ostvare napredak i bolji životni standard građana, uz odgovarajuće domaće politike. On smatra da će se sve više veza uspostavljati zahvaljujući bankarskoj uniji, koja se osniva u EU.\n„Novi institucionalni sistem obuhvata nove odgovornosti ECB, koja će postati bankarski supervizor cjelokupne eurozone. Uspostavljanje jedinstvenog supervizorskog mehanizma konsoliduje naše odnose sa zapadnim Balkanom u svjetlu vlasničke strukture bankarskog sektora“, saopštio je Kuri.\nOn je dodao da će ECB istovremeno postati supervizor dobrog dijela bankarskog sektora u Crnoj Gori i regionu.\nKuri je guverneru CBCG, Milojici Dakiću, uručio izvještaj o analizi potreba, koji predstavlja detaljnu analizu nalaza Programa, u kojem se ocjenjuje da je CBCG ostvarila napredak u usklađivanju praksi i politika sa standardima EU u nekoliko oblasti. U izvještaju su date i preporuke za dalje unaprijeđivanje.\nŠef Sektora za saradnju u Delegaciji EU u Crnoj Gori, Andre Lys, kazao je da ni jedna ekonomija zapadnog Balkana ne funkcioniše u potpunosti kao tržišna.\n„Nivoi deficita i javnog duga se povećavaju, što zemlje regiona čini ranjivim. Njihova konkurentnost je oslabljena, zbog čega su neophodne reforme i to u obrazovanju, vladavini prava, ali i po pitanju vraćanja povjerenja investitora“, rekao je Lys.\nOn je poručio da je nove investicije moguće privući ukoliko država poboljša investicionu klimu i kreira uslove za održivi rast. Ekonomsko upravljanje je, prema njegovim riječima, jedan od ključnih prioriteta svih zemalja kandidata, koji je neopodno uspostaviti.\n„Buduće članstvo u EU i ESCB zahtijeva od CBCG da identifikuje i riješi sopstvene slabosti, na primjer u oblasti ljudskih resursa, i da uskladi postojeću regulativu sa evropskom“, poručio je Lys.\nOn je dodao da je CBCG usvojila određeni broj relevantnih međunarodnih standarda, ali da postoji potreba da se razvijaju kapaciteti u oblasti konsolidovane supervizije i efikasne interakcije sa regulatorima u bankarskom sektoru u drugim državama.\n„Pred CBCG su preporuke i izazovi. CBCG treba da razvije kapacitet ljudskih resursa, jezik, poznavanje zahtjeva EU i da poboljša međusektorsku saradnju i informacioni sistem“, naveo je Lys.\nOn je dodao da su rezultati ostvareni realizacijom Programa važan temelj za novi pristup ekonomskom upravljanju, koje će doprinijeti poboljšanju investicione klime, konkurentnosti i rasta.\nDakić je saopštio da je CBCG u visokom stepenu uskladila regulativu sa evropskim direktivama i da će u narednom periodu nastaviti aktivnosti na harmonizaciji zakonodavstva sa regulativom EU u oblast bankarskog sektora, platnog prometa i monetarne politike.\n„Donijet je Zakon o platnom prometu, a u narednom periodu bi trebalo da se usvoje izmjene i dopune zakona o CBCG, kao i zakoni o bankama, stečaju i likvidaciji banaka i o finansijskim institucijama“, naveo je Dakić.\nOn je kazao da je Programa tehničke saradnje sa CBCG na putu ka članstvu u ESCB realizovan u cilju poboljšanja makroekonomske i finansijske stabilnosti.\n„Na taj način je ojačan institucionalni kapacitet CBCG, dok su preporuke ECB veoma korisne na našem putu ka ESCB“, rekao je Dakić.\nProgram, koji je pokrenut u septembru prošle godine, okupio je 13 eksperata iz deset centralnih banaka Eurosistema, njemačke, estonske, francuske, grčke, italijanske, holandske, austrijske, portugalske, slovenačke i slovačke.\nProgram je finansirala EU sa oko 300 hiljada EUR iz Instrumenta za pretpristupnu pomoć (IPA).


Hadžić: Poslednji čas da se Ustavom definiše celovit sistem bezbednosti - Centar za evroatlantske studije - CEAS\nHadžić: Poslednji čas da se Ustavom definiše celovit sistem bezbednosti\nObjavio Dijalog net 08 januar 2018 .\nBeograd, 6. januar 2018. – Predsednik Upravnog odbora Beogradskog centra za bezbednosnu politiku (BCBP) Miroslav Hadžić izjavio je da je otkucao poslednji čas da Ustav "imenuje da Srbija ima sistem bezbednosti" i dodao da je stručni tim BCBP-a uradio platformu promena najvišeg pravnog akata koja omogućuje da se sektor bezbednosti celovito uredi.\nHadžić je rekao i da analize pokazuju da Srbija nije spolja bezbednosno ugrožena, već da se glavne opasnosti po bezbednost građana nalaze unutar zemlje u kojoj su prisutni korupcija, organizovani kriminal i siromaštvo.\n"Bilo bi dobro da se sva tematika bezbednosti objedini u jednom poglavju, da se utvrdi da je bezbednost javno dobro, te da građani imaju pravo da vode računa o bezbednosti i da traže od države da im povodom toga polaže računa", rekao je Hadžić.\nPodsetio je da Ustav predviđa da predsednik komanduje vojskom, ali da se on nigde ne poziva na odgovornost za posao koji obavlja.\n"Predsednik odgovara građanima za komandovanje vojskom nakon pet godina, ali važno je obavezati predsednika da bar jednom godišnje obavesti Narodnu skupštinu o rezultatima rada svog komandovanja kako bi se smanjila opasnost od eventualne zloupotrebe i štete", kazao je Hadžić.\nHadžić je naglasio da je veoma važno da se pod kontrolu stave aparati sile i državni organi koji imaju neka od policijskih ovlašćenja, poput komunalne policije, carine, Uprave za sprečavanje pranja novca, poreske policije i privatnog obezbeđenja.\n"Po sadašnjem Ustavu i zakonima, nije utvrđeno da parlament ima obavezu da u ime građana Srbije nadzire privatno obezbeđenje u onom delu u kome oni pružaju određene bezbedonosne usluge, jer oni imaju mogućnost upotrebe sile, ali i mogućnost da koriste najnovije tehnologije prisluškivanja, tajnog snimanja i presretanja razgovora", ukazao je Hadžić.\nOn je naveo i da je neophodno sprovesti ozbiljnu reformu pravosuđa, čije "manjkavosti osim strukovnih udruženja, nalazi i Evropska komisija", a koja bi podrazumevala, uz ostalo, da se iz parlamenta izmesti odlučivanje o sudijama i tužiocima, kako bi se omogućila njihova profesionalna nezavisnost.\n"Neophodna je reforma, to pokazuje i poslednja reakcija čuvenog pravnika, gradonačelnika Novog Sada (Miloša Vučevića), kome nije smetalo da javno opali po sudijama, jer nisu doneli sudsku odluku kako on misli da treba, a to nije prvi put i nije jedini", rekao je Hadžić.\n"Tu se država, odnosno, njeni organi pojavljuju kao nosioci pretnji i opasnosti po bezbednost građana – ako policija i neki njeni delovi mogu da ruše Savamalu, ako idu prijave protiv onih koji su javno učestovali u protestnim šetnjama, to su sve oblici pritiska, to su sve načini kojima posednici državne vlasti ugrožavaju njihovu bezbednost", istakao je Hadžić.\nIstraživanja BCBP-a pokazuju da se više od polovine građana (56%) ne oseća bezbedno, ali i da oni ne očekuju pomoć države.\n"Kada ih pitate kako možete da osigurate sebi bezbednost, oni navode sve druge načine ali se ne oslanjaju na državu, i to je ono što je najgore", rekao je Hadžić u intervjuu za agenciju Beta, prenosi Euractiv.


Vaša beba - Results from #24\nPoslednjih decenija svest o značaju ishrane je sve veći u očuvanju celokupnog zdravlja. Posebno se mnogo govori o važnosti kvalitetne ishrane u cilju poboljšanja imunog sistema koji je izuzetno značajan…\nVreme je da sastavite spisak za kupovinu stvari za bebu! Izdvajamo 32 stvari koje će vam sigurno trebati.Dok se pripremate za dolazak bebice, jedna od najvažnijih stavki je kupovina potrebnih…\nBušenje ušiju tek rođenin bebama nije dobra ideja. Kako su bebe nepredvidive i teško ih je kontrolisati, postoji mogućnost da se povrede pokušavajući da skinu minđuše. Američka akademija za pedijatriju…\nBebica je dugo "zarobljena" u pelenama i muči je osip? Evo korisnih načina da se toga rešite i prepoznate razliku između gljivičnih i drugih upalnih procesa.I bebe imaju svoje probleme,…\nU jeku borbe protiv novog koronavirusa širom sveta, mnoge su stvari pale u drugi plan. Stvari oko kojih smo još pre godinu dana gubili živce sada se čine nevažnim.U situaciji…\nNeraspoložena beba, jak plač, crvenilo lica, nadut stomačić, zgrčene šake samo su neki od pokazatelja da vaša beba ima grčeve. Izdvajamo sve što treba da znate o kolikama.Ukoliko vaše novorođenče…


Pala neto dobit Centralne banke BiH :: Semberija INFO ::\n"Značajno odstupanje neto dobiti u odnosu na prošlu godinu je posljedica primjene različitih kalkulacija PD-a (izračun vjerovatnoće neispunjenja obaveza) u mjerenju očekivanih kreditnih gubitaka. Promjena kalkulacije PD-a je rezultirala jednokratnim priznavanjem dobitaka po osnovu očekivanih kreditnih gubitaka od 9,8 miliona KM u dobit ili gubitak i smanjenjima rezervacija za očekivanje kreditne gubitke za odgovarajuće klase finansijske imovine na dan 1. januar 2019. godine", navodi se u izvještaju.\nCentralna banka takođe je bila izložena različitim uslovima i kretnjima tržišnih cijena na dužničke finansijske instrumente. Širenje globalne pandemije virusa KOVID -19 volatilno je djelovalo u smjeru pada tržišnih cijena dužničkih instrumenata u posjedu Banke u odnosu na izvještajni period u kojem je došlo do njihovog rasta, dodaje se.\nU izvještaju se takođe navodi da je tokom marta 2020. godine došlo do povećanog podizanja KM gotovog novca i EUR valute iz trezora Centralne banke, a usljed globlane pandemije virusa KOVID-19 kojima je Centralna banka uspješno odgovorila.\n"Navedeno nije uticalo na računovodstveno načelo vremenski neograničenog poslovanja Centralne banke", konstatuje se u izvještaju.\nTreba napomenuti da primarni cilj - održavanje monetarne stabilnosti - Centralna banka uspješno izvršava.


Niška televizija » Članstvo KiM u UN je crvena linija koja se ne sme preći\nČlanstvo KiM u UN je crvena linija koja se ne sme preći\nObjavljeno 16.06.2015. 18:58\nBEOGRAD – Predsednik skupštinskog Odbora za KiM Milovan Drecun i predsednik Odbora za međunarodne poslove Državne Dume Aleksej Puškov usaglasili su se danas da je „eventualno članstvo KiM u Ujedinjenim nacijama crvena linija koja se nikako ne sme preći“.\nOva poruka je, kako se navodi u saopštenju Skupštine, poslata tokom sastanka predstavnika Odbora za Kosovo i Metohiju sa delegacijom Odbora za međunarodne poslove Državne Dume Federalne skupštine Ruske Federacije, koja, na čelu sa predsednikom Odbora Aleksejem Puškovim, boravi u zvaničnoj poseti Beogradu.\nPredsednik skupštinskog Odbora za KiM Milovan Drecun izjavio je da je Srbija spremna da uloži napore kako bi pojačala kapacitete za odbranu svog integriteta u Ujedinjenim nacijama.\nDrecun je poručio da Srbija smatra Kosovo i Metohiju neotuđivim delom svoje teritorije, a kosmetski problem želi da rešava isključivo mirnim sredstvima, kompromisom i dogovorom.\nOn je istakao da Srbija status i položaj KiM temelji na Rezoluciji 1244.\nSrbija je u briselskom procesu normalizacije odnosa, kako je dodao, učinila sve što je bilo u njenoj moći, u cilju postizanja rešenja koje će doprineti stabilizaciji situacije na Kosovu i Metohiji.\nIpak, rekao je Drecun, uznemirujuća je opstrukcija koju Priština sprovodi u implementaciji najvažnijeg dela Briselskog sporazuma, a to je formiranje Zajednice srpskih opština.\n„Ipak, nadamo se da ćemo naposletku postići dogovor i oko tog pitanja i da ćemo zatim moći da se posvetimo drugim, takođe veoma važnim temama za stanovništvo na Kosovu i Metohiji, kao što je povratak interno raseljenih lica i pitanje imovine“, naglasio je Drecun.\nOn je izrazio nadu da će se formirati Specijalni sud za zločine koje je počinio „OVK“ i da će se postići zadovoljavajući stepen pravde za srpske žrtve na Kosovu i Metohiji.\nPredsednik Odbora za međunarodne poslove Državne Dume Federalne skupštine Ruske Federacije Aleksej Puškov istakao je da je stabilnosti na Balkanu od izuzetnog značaja, jer se neretko nestabilnost na tom području oslikava na ostatak sveta.\nGovoreći o jednostrano proglašenoj nezavisnosti Kosova i Metohije, Puškov je rekao da je trenutni status KiM međunarodno pravo učinio relativnim, a ne apsolutnim.\nOn je istakao da je pred Srbijom težak period, jer mora da pronađe balans između pridruživanja Evropskoj uniji i borbe za očuvanje Kosova i Metohije.\nTanjug 16 Jun 2015 18:10\nZavršni dan male mature, na testu pitanja iz pet predmeta


Srebrenica: Rekonstrukcija Doma zdravlja - UPSMedia Srebrenica: Rekonstrukcija Doma zdravlja – UPSMedia\nSrebrenica: Rekonstrukcija Doma zdravlja\nmart 16, 2018 januar 15, 2019 urednik\nRotari klub Srebrenica obezbijedio je sredstva za rekonstrukciju Doma zdravlja Srebrenica. Tim povodom, danas je potpisan sporazum između Rotari kluba i načelnika opštine Srebrenica.\nProjekat podrazumijeva nabavku opreme za laboratoriju, renoviranje svih prostorija koje koristi laboratorija, djelimičnu sanaciju krova glavne zgrade Doma zdravlja i izradu toplotne fasade.\n„Ja se nadam da ćemo ovim projektom, odnosno nakon završetka radova, pristupiti obuci menadžmenta medicinskog i nemedicinskog osoblja u samom Domu zdravlja, kako bi mogli bez problema koristiti opremu koju budu dobili, ali i da steknu nova znanja koja će im pomoći da ostvare uštede nakon ovog renoviranja“, izjavio je Nedeljko Simić, koordinator projekta.\nNačelnik opštine istakao je odličnu saradnju Rotari kluba i Opštine.\n„Oni zaista dosta napora ulažu i doprinijeli su da Srebrenica dobije brojne domacije. Tako je bilo i ovaj put. Mi smo još kod usvajanja Budžeta opštine za ovu godinu uvrstili da opština participira u ovom projektu. Opština će participirati sa iznosom od 50.000 maraka, i imaćemo jednu zaokruženu cjelinu kada je u pitanju Dom zdravlja, pored onoga što je urađeno u prošloj godini“, rekao je načelnik opštine Srebrenica.\nVrijednost projekta je 125.492 dolara.\n← Bratunac: Potpisani ugovori sa stipendistima\nSaopštenje Koalicije „Zajedno za Srebrenicu“ →\njun 19, 2019, 3:16 am


Sindikat: Odakle ministru odbrane novac za dodatno povećanje Gardi VS - Naslovi.net\nSindikat: Odakle ministru odbrane novac za dodatno povećanje Gardi VS\nSindikat "Sloga" zaposlenih u Vojsci Srbije pozvao je danas ministra odbrane Nebojšu Stefanovića da objasni na koji način je "pronašao novac" za dodatno povećanje plate pripadnicima jedinice Garde, ako je budžet unapred planiran i ako ga je usvojio parlament.\n"Ovu najavu povećanja plate pripadnicima Garde za dodatnih 10 odsto ocenjujemo kao još jednu 'finansijsku alhemiju' u službi političkog marketinga, jer je i sam ministar bez obrazloženja obavestio javnost da je u sistemu odbrane 'pronašao novac'", navodi se u saopštenju.\nTaj sindikat je pozdravio svako povećanje plate zaposlenih ali je i dodao da je tako načinjena još jedna diskriminacija prema ostalim pripadnicima oružanih snaga, jer ne smatraju da je Garda najviše opterećena.\n"Ako mu je kriterijum za dodatno nagrađivanje bio odavanje vojnih počasti, podsećamo ga da u sastavu Komande za obuku postoji Četa za počasti koja to svakodnevno radi. S druge strane, ne može se porediti rad u urbanim uslovima sa radom na terenu, boravkom u šatorima i montažnim objektima daleko od kuće i porodice, kao što je recimo obezbeđenje administrativne linije", dodaje sindikat.\nU saopštenju se dodaje da, ako već postoji neki novac, onda treba uvesti stimulativne nagrade za one koji su prema ostvarenom fondu časova bili najvredniji, bez obzira kojoj jedinici pripadali.\nSindikat Sloga: Odakle ministru odbrane novac za dodatno povećanje Gardi VS\nTango Six pre 55 minuta\nNove fiskalne kase: Mali privrednici se žale zbog kazni\nNova ekonomija pre 50 minuta\nA gde nam je ne-kovid bolnica?\nNova ekonomija pre 31 minuta\nKoja su prava potrošača kada mobilini i kablovska poskupe?\nNova ekonomija pre 26 minuta


Teral:Srbija neefikasna u borbi protiv ekstremistickih grupa – Nadlanu.com\nTeral:Srbija neefikasna u borbi protiv ekstremistickih grupa\nObjavljeno 27. sep 2009. / 00:00:00\nBEOGRAD, 28. septembra 2009. (Beta) - Ambasador Francuske u Beogradu Žan-Fransoa Teral izrazio je iznenađenje činjenicom da Srbija još uvek nije pronašla način borbe protiv ekstremističkih grupa.\n"Donekle sam šokiran izvesnom popustiljivošću pred ovom pojavom, naročito izjavama koje opovrgavaju neophodnost raspuštanja tih grupa, što na kraju dovodi do toga da one potpuno slobodno deluju", rekao je Teral u intervjuu za današnji "Blic".\nOn je, govoreći o napadu na trojicu navijača Tuluza u centru Beograda, prilikom koga je Francuz Bris Taton zadobio povrede opasne po život, izjavio da je važno da svi krivci budu brzo privedeni pravdi i da dobiju kazne koje zaslužuju, "to jest, veoma stroge kazne".\nTeral je dodao da je bio "šokiran neizazvanim nasiljem" nad francuskim navijačima i da je još gore što je taj "napad bio izveden s predumisljajem, planirano".\nKako je francuski ambasador ocenio, slično nasilje, kao i nesposobnost države da garantuje bezbednost učesnicima "Povorke ponosa" zbog čega je ona otkazana, šteti ugledu Srbije u svetu.\n"Izvesno je da takvi događaji, a pre svega linčovanje Brisa Tatona, bacaju senku na sliku Srbije u svetu. To važi i za Francusku, naročito za oblast Tuluza, gde je ovaj događaj izazvao snažne emocije. To je velika šteta, jer Srbija zaslužuje bolje", izjavio je Teral.


Međunarodni akademski seminar BEST-a\nYou are at:Home»Vesti»Međunarodni akademski seminar BEST-a\nBy Vesna Kovačević on\t 13/05/2019 Vesti\nBEST (Board of European Students of Technology) – Beograd organizuje 16. međunarodni akademski seminar koji će se održati od 11. do 20. jula u oblasti Food Sciencea.\nBEST akademski seminari se održavaju svake godine u 97 gradova širom Evrope. Cilj ovih projekata je unapređivanje znanja studenata o savremenim temama u okviru tehničko – tehnoloških i prirodno – matematičkih nauka, kao i oblasti poslovnih veština. Učesnici ovogodišnjeg seminara biće 22 studenta iz 16 evropskih zemalja.\nNa ovogodišnjem seminaru koji nosi naziv ‘’You are what you eat’’, učesnici će imati priliku da se teorijski i praktično upoznaju sa osnovama nauke o hrani, dobiju pregled o industrijskom i tradicionalnom procesu proizvodnje, kontroli kvaliteta hrane, kao i da se upoznaju sa aktuelnostima i inovacijama u oblasti prehrambene tehnologije. Takođe, suočiće se sa praktičnim zadacima kroz studije slučaja i steći će uvid u rad u ovoj oblasti kroz posetu kompaniji. Takođe, jedan dan seminara biće održane „Food Talk“ tribine koje će biti otvorene i za sve studente Univerziteta u Beogradu koji su zainteresovani za ovu oblast.\nNa ovaj način, inostrani studenti će imati priliku da upoznaju srpsku istoriju, kulturu i znamenitosti naše zemlje, a pored obaveznog akademskog dela steći će i nova poznanstva.


\tStomatološka zubarska ordinacija Kovilj, stomatolog, zubar: Novi Sad\nStomatološka ordinacija Kovilj, Novi Sad, jeftine cene\nStomatološka ordinacija Kovilj - tražili ste ove ključne reči na Google.rs u potrazi za stomatolozima koji će vam pružiti kvalitetnu uslugu i održavati vaše zube do kraja života?\nAko želite visok kvalitet stomatoloških usluga i pouzdanog partnera za ceo život, Stomatološka ordinacija Kovačević vam stoji na raspolaganju. Kada je zdravlje u pitanju, potpuno je nevažno gde se nalazi vaš stomatolog ili lekar. Stomatološka ordinacija dr Kovačević se nalazi u Novom Sadu. Uvereni smo da i vama koji živite ili radite u Kovilju, možemo da ponudimo profesionalne usluge vrhunskog kvaliteta.


Kako zablistati nakon porođaja - SHINE magazin\nTrudnice i mame April 15, 2021 ShineM 0\nUlazak u vode roditeljstva je jedan od najvećih poduhvata koji se mogu naći pred svakom osobom, a naročito ženom koja se suočava sa nizom...\nUlazak u vode roditeljstva je jedan od najvećih poduhvata koji se mogu naći pred svakom osobom, a naročito ženom koja se suočava sa nizom fizičih i psihičkih izazova tokom trudnoće i prilikom porođaja. U prirodnoj težnji da zbrine svoje novorođeno dete i prilagodi se novoj životnoj ulozi majke, pred svakom ženom se ubrzo nakon porođaja otvaraju i dileme koje se dotiču nje kao osobe mimo majčinstva. Činjenica je da momenat u kojem prvi put ugleda svoje dete predstavlja momenat u kojem će žena doživeti izvesnu transformaciju ličnosti, ali ova promena ne znači gubljenje one osobe koja je ona bila ranije, već nadogradnju. U tekstu koji sledi bavićemo se pitanjem odnosa prema sebi nakon porođaja i načinima na koje žena može doprineti svom oporavku, ne bi li naposletku bila iznova u potpunosti zadovoljna sobom.\nStrpljenje je s razlogom prva stavka u nizu koraka postporođajnog oporavka. Ukoliko ste prvorotka, postoji velika šansa da će vas vaše telo neprijatno iznenaditi po povratku iz porodilišta. Kada se beba konačno nađe u vašim rukama naivno očekujete da će stomak da izostane, ali to gotovo nikada nije slučaj. Budući da se vaša materica, a naposletku i čitavo telo postepeno širilo i konačno prošlo kroz veliki napor donošenja nove duše na ovaj svet, dugujete mu, odnosno dugujete sebi strpljenje. Ne obazirite se na izgled vašeg tela neposredno nakon porođaja i budite svesni prirodnog procesa oporavka koji je pred njim. Ne bi li proces smanjivanja stomaka i topljenja masnoća koje su se nataložile u toku trudnoće otpočeo, potrebno je nekoliko nedelja. Kada napokon pređete prag svog doma sa svojim detetom duboko udahnite i dozvolite ovom periodu da prođe bez pritiska.\nNega tela nakon porođaja\nPorođaj sam po sebi znači da sve čestice vašeg tela počev od vašeg uma, pa do materice, mišića, ligamenata i hormona, rade sinhronizovano ne bi li na ovaj svet donele novi život. Samim time je jasno da to telo koje je upravo načinilo najveće čudo zahteva određenu negu i veliku pažnju. Iako se carski rez među laicima smatra komfornijim načinom porođaja, činjenica je da je ovo izuzetno kompleksan hirurški zahvat, koji će izvesno zahtevati nešto duži oporavak no što je to slučaj kada je u pitanju vaginalni porođaj. Nakon zatvaranja rane i uklanjanja konaca nakon carskog reza potrebno je posvetiti pažnju tretmanu ožiljka. Na sreću, danas postoje inovativna i neinvazivna rešenja, te efikasna krema za ožiljke posle operacije može učiniti vaš ožiljak jedva vidljivim ukoliko na vreme otpočnete ovaj tretman. S druge strane, nevezano za vrstu porođaja, vaša koža se nalazi na udaru zbog velikih hormonskih i uopšte fizičkih promena kroz koje prolazi u relativno kratkom periodu. Zbog toga se potrudite da redovno tretirate kožu lica i tela odgovarajućim preparatima i na taj način joj pomognete da vrati svoj stari sjaj.\nBalansirana ishrana doprinosi kako uspešnom povratku staroj kilaži, tako i kvalitetu kose i noktiju. Hormonski disbalans koji se desio u organizmu, te stres koji je telo pretrpelo, dovode do opadanja kose i pucanja noktiju. Ovakvoj situaciji svakako ne pomaže neispavanost koja ide pod ruku sa periodom prve godine bebinog života. Ne dozvolite da vas ove poteškoće učine malodušnom i imajte na umu da nije u pitanju trajno stanje. Nemojte pribegavati brzim dijetama, jer su svi nutrijenti u ovom periodu vašeg života od izuzetne vrednosti. Balansirana ishrana podrazumeva zadovoljavanje energetskih potreba unosom raznovrsnih i zdravih namirnica, koje je mahom najbolje konzumirati u sirovom stanju ukoliko je to moguće. Važno je pronaći sredinu između kontrolisanja svoje telesne težine i nadoknađivanja hranljivih materija izgubljenih u toku trudnoće, kao i ispunjavanja fizički i psihički zahtevnih obaveza vezanih za brigu o novorođenčetu.\nUvođenje redovne fizičke aktivnosti je nesumnjivo jedna od najboljih stvari koje žena može učiniti za sebe u postporođajnom periodu. Pored toga što pomaže pri gubitku kilograma nakupljenih tokom trudnoće i poboljšanju kondicije i tonusa mišića, vežbanje doprinosi i poboljšanju raspoloženja i smanjuje rizik od pojave postporođajne depresije, odnosno ubrzava oporavak ukoliko je do depresije došlo. U fizičku aktivnost nakon porođaja ipak ne bi trebalo srljati, budući da je telu potrebno vreme da se oporavi. Sa laganim vežbama porodilje mogu početi šest nedelja nakon porođaja, odnosno osam nedelja ukoliko je u pitanju carski rez. Dojenje ne bi trebalo da predstavlja prepreku uvođenju fizičke aktivnosti u rutinu i ono neće trpeti ukoliko se prethodno posavetujete sa stručnjakom koji će vam dati određene smernice na tu temu.\nPrve nedelje i meseci sa detetom prolaze sa fokusom na prilagođavanju deteta i roditelja novoj situaciji i prepoznavanju potreba deteta. Iako se čini da dani lete i gotovo se mahinalno odričete trenutaka za sebe, znajte da vi igrate jednu od glavnih uloga u ovoj lepoj priči i da je vaš osmeh od neprocenjive vrednosti. Sitna zadovoljstva poput noktiju određene boje ili epizode omiljene serije, iako naizgled banalna, izuzetno su važna. Ovo je prvi korak ka tome da se osetite kao ona osoba sa kojom ste možda pomislili da se zauvek pozdravljate na pragu porodilišta. Nakon što ste postali majka vi ste upravo ista ta devojka koja je nedeljno popodne provodila uz kafu i modne magazine, sada samo snažnija, odgovornija, smelija i naposletku sveukupno bolja i malo zauzetija. Stoga nemojte smatrati da vam je potreban izgovor da biste stavii masku na lice i pogledali dobar film, već stavite na listu obaveza i odvajanje vremena za sebe.\nNeprestano razmišlljajući o načinima na koje možemo doprineti sreći svoga deteta, zaboravljamo da je ono što će mu najlakše izazvati osmeh upravo nasmejana mama. Stoga radite na tom osmehu, naučite da poštujete svoje telo i da se divite onome što je uspelo da izvede. Svom oporavku pristupite pažljivo i postupno i imajte razumevanja za prirodne tokove određenih procesa. Vodite računa o sebi i naposletku na taj način budite uzor svome detetu, kojem želite da sebe voli, ceni i o sebi jednoga dana uspešno brine.


MIONICA - Odmor i smeštaj na selu I Seoski turizam Srbije\nUšuškana podno gromada Maljena i Suvobora, ulepšana slikovitim živopisnim krajolicima i pravim srpskim domaćinima velikog srca, Mionica predstavlja pravi mali prirodni raj za sve posetioce.\nPored dobro poznate lekovite Banje Vrujci, rodne kuće vojvode Živojina Mišića u Struganiku, ovo mesto je još obogaćeno vrednim duhovnim blagom i jedinstvenim Spomenikom prirode Ribinca.\nSeoski turizam takođe zauzima posebno mesto u mioničkom kraju, tako da se zadnjih godina stalno povećava broj turista koji svoj odmor provode na ovaj autentičan način. Vlasnici seoskih domaćinstava se mogu pohvaliti domaćim gostima koji se stalno vraćaju, ali i gostima koji dolaze iz svih krajeva sveta.\nTuristi koji posete ovaj kraj imaju mogućnost da uživaju u bajkovitim prirodnim pejzažima po kojima je Mionica prepoznatljiva, jer ona sa ponosom i razlogom nosi epitet biser Zapadne Srbije.\nGosti svoj ugođaj u ovom mestu mogu upotpuniti konzumiranjem najraznovrsnijih gastronomskih srpskih specijaliteta. Slatke i slane đakonije pripremljene po starim receptima naših baka sastavni su deo svake trpeze naših gostoprimivih domaćina.\nProstire se od ogranaka Maljena i Suvobora ka severu do desne obale reke Kolubare, 80 km. južno od Beograda u severozapadnom delu Srbije. Zahvata površinu od 329 km2. U neposrednoj blizini Opštine prolazi nekoliko magistralnih saobraćajnica (Ibarska magistrala je udaljena nepunih 20 km od Mionice). Mionica je asfaltnim putem povezana sa prugom Beograd Bar i aerodromom za saobraćaj sportskih i lakih aviona u Divcima, udaljenim 7 kilometara. Regionalne saobraćajnice Divci-Mionica-Ljig i Županjac-Bogovađa-Mionica-Divčibare povezuju Mionicu sa Beogradom (86 km preko Bogovađe, 93 km preko Divaca), Valjevom (20 km) i drugim mestima.


Folklorni festival "Ponesi opanke" u Beogradu\nNaslovna » Izlasci » Festivali » Folklorni festival „Ponesi opanke“ u Beogradu\nFolklorni festival „Ponesi opanke“ u Beogradu\nNeko drugi 1. juli 2016. Festivali Postavite komentar\nMeđunarodni folklorni festival za decu i omladinu „Ponesi opanke“ počeće 2. jula u 10.00 ispred Hrama Svetog Save.\nPosle svečane liturgije, počeće kraća prezentacija programa. Onda će učesnici, njih oko 400, prošetati glavnom ulicom do Skupštine grada, gde će se predstaviti kraćim programom, i nastaviti do Kalemegdana, gde će se program i završiti.\nNa festivalu, pored domaćih, učestvuju dečji i omladinski folklorni ansambli sa skoro svih kontinenata.\nOve godine očekuje se učešće više grupa iz inostranstva: Rumunije, Litvanije, Gruzije, Nepala, Turske, Italije, Bosne i Hercegovine, Moldavije i Grčke.\nTokom trajanja festivala programi će se održavati i u drugim gradovima i opštinama, u smanjenom broju učesnika i na više mesta istovremeno, a obilaziće i dečje bolnice i domove za stara lica, gde će održati humanitarne nastupe.\n„Ponesi opanke“ je festival koji se održava tradicionalno već petnaest godina sa programom koji se odvija na ulicama grada, što pruža mogućnost građanima da vide i upoznaju kulturu i običaje sa različitih strana sveta.\nPokrovitelji su Ministarstvo kulture i informisanja i Sekretarijat za kulturu. (Beoinfo)\nTagovibeograd festivali folklor izlasci ponesi opanke\nPrethodni Biciklistička trka „Talenti Beograda i Evrope“\nSledeći Jednostavna samomasaža teniskim lopticama


Radio Boom93 :: Lokalne vesti :: Kako je Požarevac naseo na priču o donaciji igrališta za decu? / print=true\nNaslovna | Info | Lokalne vesti | Kako je Požarevac naseo na priču o donaciji igrališta za decu?\nKako je Požarevac naseo na priču o donaciji igrališta za decu?\nGrad Požarevac tužio je Mega Still iz Podgorice, koga zastupa Dragan Miročević. Grad traži povraćaj novca od blizu 700.000 dinara koji je ovom preduzeću avansno uplatio za isporuku mobilijara za dečja igrališta. Mobilijar, navodno vredan 90.000 evra, trebalo je da bude isporučen po ugovoru o donaciji koji je zaključen početkom 2017.godine. To se nikad nije dogodilo, a grad Požarevac je tako stao u red nekoliko lokalnih samouprava koje su poslednjih nekoliko godina nasele na istu prevaru.\nGrad Požarevac i preduzeće Mega Still iz Podgorice su 19.januara ove godine zaključili ugovor o donaciji urbanim mobilijara za dečja igrališta čija je vrednost 90.380 evra sa PDV-om u dinarskoj protivvrednosti. Ovim ugovorom, donator se obavezao da u roku od 45 dana isporuči mobilijare Gradu Požarevcu.\nSporni član ugovora predviđao je da se primalac donacije iz zahvalnosti obavezuje da snosi carinske troškove, troškove prevoza, istovara i montaže mobilijara, kao i sve druge zavisne troškove, u ukupnoj vrednosti do 14.000 evra. Istim članom Grad Požarevac se obavezao da avansno uplati 40 odsto ovog iznosa.\nPre zaključenja ugovora Grad Požarevac je dobio ponudu ovog preduzeća u kome se izražava želja da se donira mobilijar za igrališta, uz uslove koji su kasnije navedeni u ugovoru.\nU dopisu koje je potpisao vlasnik ove firme Dragan Miročević, navodi se kako su mnogobrojne dosadašnje donacije pečat firme kojim se ponose i poziva na saradnju koja je u prethodnim godinama ostvarena sa svim gradovima Crne Gore, poznatim hotelima, ali i susednim državama. Posebno se ističe kako su radili u više gradova koji su imali štetu od poplava.\nPrema nezvaničnim informacijama, navodno je i delagacija iz Požarevca otišla u Podgoricu kako bi se upoznala sa ponudom.\nNije jasno jasno zašto, ali u gradskoj upravi su odlučili da prihvate donaciju i uslove koji su išli uz nju. U izjašnjenju odeljenja za budžet i finansije, navedeno je i da po pitanju traženja garancije za uplaćen avans Ministarstvo finansija smatra kako nije prikladno od inostranog donatora tražiti garanciju s obzirom na vrednost donacije. Istu ocenu dao je i budžetski inspektor, a dobijena je i saglasnost gradskog veća. Nakon toga zaključen je ugovor, a grad je isplatio iznosu od 696.231,20 dinara.\nMobilijar za igrališta nije isporučen u roku, a u kasnijim prepiskama, isporučilac se, kako saznajemo, navodno pravdao komplikacijama u procedurama.\nKada je nakon nekoliko zvanično upućenih opemena postalo jasno da Miročević nema nameru da isporuči mobilijar, Grad Požarevac je 24.jula preko pravobranilaštva podneo tužbu radi raskida ugovora i povraćaja novca koji je uplatio podgoričkom preduzeću.\nNaredno rošište u ovom predmetu pred Privrednim sudom u Požarevcu zakazano je za februar naredne godine.\nPretragom vesti na internetu, Boom 93 je došao do podataka da se prvi put sa ovom pričom Dragan Miročević u Srbiji pojavio 2015.godine. U novinskim izveštajima se navodilo ili da su donacije podgoričkog preduzeća realizovane preko Kancelarije za obnovu i pomoć poplavljenim područjima ili da je reč o njegovoj ličnoj želji da poklanja mobilijar za decu.\nMiročevićeva poseta u svojstvu donatora zabeležena je sredinom 2015.godine u Paraćinu gde je navodno poklonio 4 kompleta opreme i obećavao kako će udvostručiti donaciju.\nU šturim video izveštajima u kojima se više govori o „opštinskoj službenici koja se vrlo lično radovala donaciji“ nego o samoj prirodi ugovora, ne može da se utvrdi da li je Miročević na isti ili sličan način obećanjima izvlačio novac iz ove lokalne samouprave, ali je prikazana montaža delova određenog mobilijara koji podseća na onaj koji se reklamira preko internet prezentacije drugog Miročevićevog preduzeća „Mega sound“. Inače, prema podacima iz Centralnog registra privrednih subjekata Crne Gore, pored Mega Stilla i Mega Sounda, postoji i treće preduzeće koje se u Podgorici vodi na Dragana Miročevića i nosi naziv Omega sound.\nIdentični mobilijar za koji se navodi da je obezbeđen preko Kancelarije za obnovu i pomoć poplavljenim područjima pojavljuje su i u novinskim izveštajima u Obrenovcu, ali tu se ne spominju ni Miročević, ni Mega still ili neko drugo njegovo preduzeće.\nU martu 2015.godine Miročević se pojavio u Gornjem Milanovcu gde je obećavao sedam dečjih igrališta navodne vrednosti 70.000 evra. On je tada hvalio predsednika opštine i grad kao veoma jak industrijski centar, a odabir Gornjeg Milanovca kao mesta kome će pokloniti mobilijar povezivao sa ličnim razlozima. Navodno, to su bila divna i nezaboravna sećanja o staroj ljubavi sa jednom Milanovčankom.\nPrema Ugovoru o donaciji, obaveza opštine Gornji Milanovac bila je plaćanje transporta i montaže mobilijara koje se sastoji od sedam elemenata i prevozi u jednom šleperu po igralištu.\nIsporuka je navodno realizovana, ali u roku od godinu dana, s tim što je novac za špediciju donirala firma iz Gornjeg Milanovca, Cif Trade.\nOpština koja je prošla na isti način kao Požarevac je Smederevska Palanka gde je Miročević trebalo da donira dve garniture za dečije igralište u samoiskazanoj vrednosti od 20.000 eura! U toj opštini je ugovor predviđao uplatu od 3.000 evra, na ime avansa za ugovoreni posao. O tome su pisale i Novosti.\nMega Still se 2016.godine pojavljuje u Prijepolju gde nudi 4 garniture u vrednosti od 40.000 evra. Sa lokalnim vlastima se dogovara da „dečji parkovi“ pripadnu vrtićkoj ustanovi. Inače, Prijepolje, kako pišu tamošnji mediji, zauzima posebno mesto u njegovom izboru i kao prvi pogranični grad i susedna, bratska opština.\nBoom 93 ranije ove godine kontaktirao predsednika opštine Prijepolje kod koga smo se raspitivali da li je donacija isporučena, ali nismo dobili jasan odgovor. Predsednik je rekao da će raspitati u predškolskoj ustanovi, ali nas nakon toga nije kontaktirao. Uglavnom, novinski izveštaji koji potvrđuju da je ta opština dobila obećani mobilijar ne postoje.\nPored toga što nije jasno kako je vrednovana oprema koju su neke lokalne samouprave dobile, a druge nisu, zvuči neverovatno i izjava Dragana Miročevića iz maja ove godine, objavljena na jednom crnogorskom portalu, kako je celokupna misija njegove kompanije ,,Mega stil“ zasnovana na tome da se makar jednom mesečno nekoj ustanovi ili opštini donira igralište sa svim mobilijarom.\nPored toga što je predstavljen kao donator i preduzetnik, na internetu se kontraverzni Dragan Miročević može naći i u ulozi pevača narodne muzike, čestog gosta u folk emisijama srpskih televizija sa numerama poput „Oj djevojče crnogorče“ ili „Dobrodošla moja vilo“. Međutim, u pesmi „Himna vrtića Čarli Čaplin“ on se pojavljuje i kao izvođač muzike za decu.\nTekst je deo projekta „Ka Evropi“ koji je sufinansiran sredstvima Ministarstvo kulture i informisanja Srbije u oblasti javnog informisanja za 2017.godinu, a koji realizuje Boom 93.\nRadiša [neregistrovani] u 11:11\nnaivno ili s namerom\nDođe meni jednog dana e-mail od advokatske kancelarije iz Engleske da sam nasledio 4,3 miliona funti i da im pošaljem račun na koji da mi uplate pare, ali da prvo uplatim 2000$ troškove advokata.\nNisam verovao da još postoje osobe, a kamoli institucije da veruju u dobre vile, babaroge i zlatne ribice.\nA i nije tačno da to ne može da se istera do kraja, samo je pitanje interesa.\nUhapšen jer je na tavanu kuće sušio marihuanu\nRušenje divlje gradnje, bager može i pre suda


Konkurs za zapošljavanje pripravnika otvoren do 21. novembra\nNalazite se: Home » VIJESTI » Društvo » Konkurs za zapošljavanje pripravnika otvoren do 21. novembra 23. septembar 2011. 09:30 Komentari su isključeni\tBANJA LUKA – Javni poziv za zapošljavanje 1.000 pripravnika pod nazivom „Znanjem do posla“ biće otvoren do 21. novembra, rekli su u Zavodu za zapošljavanje RS.\nOvim projektom obuhvaćeno je 850 pripravnika sa visokom i 150 pripravnika sa višom stručnom spremom. Ukupna vrijednost projekta je 11,2 miliona maraka, od čega će Zavod za zapošljavanje izdvojiti 6,6 miliona KM, a poslodavci 4,5 miliona maraka.\n- Neto plata pripravnika sa visokom stručnom spremom je 600 KM, a sa višom stručnom spremom 500 KM. Plata se uvećava za iznos poreza i doprinosa iz ličnih primanja – navedeno je u javnom pozivu, koji je objavljen u srijedu.\nNa javni poziv mogu se prijaviti preduzeća, zadruge, državni organi, opštine, javne službe, te obrazovne i naučne institucije.\n- Poslodavci mogu konkurisati za sredstva iz projekta pod uslovom da su registrovani u skladu sa zakonom, te da redovno izmiruju svoje obaveze. Poslodavci su obavezni i da dostave program u kojem će obrazložiti potrebe i razloge prijema pripravnika – navodi se u javnom pozivu.\nPrednost Prednost u korišćenju sredstava za zapošljavanje pripravnika imaju poslodavci iz oblasti poljoprivrede, prerađivačke industrije i uslužnih djelatnosti, te poslodavci koji zapošljavaju lica sa invaliditetom.


Italija: Raste broj nestalih u lavini\nVatrogasci tragaju za nestalima posle lavine\nBroj ljudi nestalih u ruševinama hotela "Rigopiano" u središnjoj Italiji, na koji se u sredu obrušila snežna lavina, porastao je na 24, a operacije pretraživanja i spasavanja pod teškim uslovima su i dalje u toku, saopštile su lokalne vlasti.\nDo sada je potvrđeno da je tom prilikom pet osoba poginulo, dok su devet osoba, među kojima četvoro dece, u subotu izvučene žive iz tona snega i ruševina četvorospratnog hotela u zabačenoj dolini u regionu Abruco.\n"Operacije se nastavljaju, kako unutar tako i izvan hotela, a broj spasenih i poginulih se nije promenio", saopštio je portparol te službe Luka Kari.\nPojedini spasioci kažu da ne isključuju mogućnost da će pronaći još preživelih, više od tri dana nakon nesreće.\nI u subotu su na tom području zabeleženi manji potresi - pet potresa jačine oko tri stepena po Rihterovoj skali, saopštio je italijanski Nacionalni institut za geofiziku i vulkanogologiju.


Vandali oskrnavili trofej Kupa Koraća\nSnimak kako nepoznata osoba skrnavi trofej Kupa Radivoja Koraća pojavio se večeras na društvenim mrežama i izazvao novu buru u srbijanskoj košarci.\nNa snimku se vidi kako, vjerovatno neki navijač Partizana, nakon što su crno-bijeli osvojili trofej, nožem skida pločice sa grbom Crvene zvezde, koja je prethodnih godina više puta bila pobjednik Kupa.\n- KK Crvena zvezda šokiran je video snimkom koji se pojavio u utorak, a na kome se vidi da NN lica (igrač ili navijač) skrnave trofej kupa Radivoja Koraćw. KK Crvena zvezda zahtijeva od čelnika Saveza i KK Partizan hitan odgovor ko je akter ovog nezapamćenog skandala i sramote - navodi se, između ostalog, u saopćenju.\nTakođer, iz Zvezde ističu da neće dozvoliti da se ovaj skandal izjednačin sa incidentom poslije finala Superlige 2014. kada su njeni navijači "oteli" šampionski trofej, jer, kako navode, ovdje je neko iz kluba dao trofej.\nUjedno, ističu da će prijelazni pehar šampiona Srbije, koji je već tri godine u Zvezdinim prostorijama, ostati tamo bez obzira na ishod narednog finala kako ga niko ne bi skrnavio.\nTrofej Kup Koraća KK Crvena zvezda KK Partizan


Naslovnica Južni Sandžak Rožaje Rusija osudila ulazak Crne Gore u NATO\nMinistarstvo vanjskih poslova Rusije ocijenilo je da je odluka SAD-a da parafira Protokol o pristupanju Crne Gore NATO-u “velika greška”, u suprotnosti sa suštinskim interesima naroda te zemlje, a također nanosi štetu stabilnosti Balkana i Evrope u cjelini.\nU saopćenju ruskog ministarstva navodi se da potpisivanje Protokola pokazuje da je politika SAD-a “inertna” i da je Crna Gora “uvučena” u Alijansu bez uzimanja u obzir mišljenja naroda, prenosi Tanjug.\n“Gledamo na ovaj korak kao na prikaz inertne politike Washingtona, koja odražava logiku konfrontacije na evropskom kontinentu i razvoj novih linija podjele”, navodi se u saopćenju Ministarstva.\nMinistarstvo konstatira da je uvlačenje Crne Gore u NATO uslijedilo “bez uzimanja u obzir realnog mišljenja naroda te balkanske zemlje”.\nBijela kuća zvanično je 11. aprila saopćila da je predsjednik SAD-a Donald Trump potpisao odluku o ulasku Crne Gore u NATO, koju su prethodno ratificirala oba doma Kongresa SAD-a.\nProces ratifikacije ulaska Crne Gore u NATO bit će okončan kada to urade i posljednje dvije članice koje još nisu ratificirale dokument o ulasku, Španija i Holandija, a očekuje se na će to biti vrlo skoro te će NATO dobiti 29. članicu.


MILU SMETA SRPSTVO – Krivična prijava organizatoru koncerta u Herceg Novom! – Objektiv Media\nMILU SMETA SRPSTVO – Krivična prijava organizatoru koncerta u Herceg Novom!\nMinisarstvo kulture Crne Gore najavilo je krivičnu prijavu protiv organizatora multimedijalnog koncerta održanog u pondeljak u okviru programa “Trg od ćirilice” u Herceg Novom.\nMinisarstvo kulture Crne Gore najavilo je krivičnu prijavu protiv organizatora multimedijalnog koncerta održanog u pondeljak u okviru programa „Trg od ćirilice“ u Herceg Novom, zbog, kako se navodi, kršenja niza zakonskih odredbi, isticanje simbola drugih država, skrnavljenje državne himne i gotovo nezaobilaznih političkih i nacionalističkih poruka.\nPrevious Crna Gora prešla na stranu „pobednika“ u najstrašnijoj akciji protiv Srba\nNext VLADO PEVAO, MILO BESNEO: “Tamo daleko, daleko kraj mora, tamo je Herceg Novi, tamo je Srbija!” ·\nDva imena i dva prezimena, jedno srpsko drugo albansko, dva života, jedan tajni drugi javni…\nOtimanje državnih para i krađa od siromašnih radnika Pošte: Na platnom spisku i pevači: Željko Samardžić, Marko Kon, Ekstra Nena, Tijana Ajfon, Branko “kockica”\nPlakat s likom Vučića prelepili plakatom s likom uzbunjivača iz Krušika


Foto: MUP Srbije, Društvene mreže, Dušan Milenković, Tanjug/ Sava Radovanović / RAS Srbija\nIzručenje Eleza BiH\nUbistva koja se dovode u vezu sa Elezom\nNa Palama u eksploziji , 30. januara 2008. godine ubijen je Vladimir Vlatko Mačar. On je u nekoliko navrata bio hapšen pod sumnjom za umešanosti u ubistva na području Istočnog Sarajeva. U sklopu istrage protiv Zijada Turkovića kojem se na Sudu Bosne i Hercegovine sudi za teška krivična dela, istražni tim Tužilaštva BiH došao je do dokaza da je Turković naručio ubistvo Mačara. U ovom slučaju, koletararne štete bili su Rade Magazin i Milan Vlaškić.\nDirekcija na mukama: Supruga ubijenog Mačara želi u policijsku agenciju BiH\nIspred ugostiteljskog objekta "Sport kafe" u Lukavcu u Istočnom Novom Sarajevu, 10. avgusta 2008. godine, ubijen je Zoran Golum zvani Čarlama. Ubica je nakon više hitaca ispalio iz automatske puške i ubio Goluba, ušao je u automobil marke "golf" i nestao u pravcu Kantona Sarajevo. Potparol Centra javne bezbednosti Istočno Sarajevo, Danka Tešić, tada je izjavila da se sumnja da je u ovom ubistvu učestovalo najmanje tri osobe i da je od ranije poznato da se ubijeni Golub kretao u krimnogenim krugovima.\nUbijen Zoran Golub Čarlama\nU eksploziji auto-bombe ubijen je inženjer iz Banjaluke, 6. novembra 2007. godine, u banjalučkom naselju Starčevica u blizini MUP-a Republike Srpske. Pre nego što je ubijen, Vukelić je javno govorio o kriminalu u Zavodu za izgradnju Banjaluke i milionskoj pljački za koje je otvoreno optuživao gradonačelnika Banjaluke Dragoljuba Davidovića, direktora Zavoda Čedu Savića i vlasnika firme "Integral Inžinjering" Slobodana Stankovića iz Laktaša.\nGovedarica, jedan od vođe kriminalnih klanova, izrešetan je hicima iz automatskog oružja, dok je sa svojim vozilom izlazio iz parking tržnog centra "Tom" u Istočnom Sarajevu. On je bio sumnjičen za dvostruko ubistvo na Jahorini. Za ubistvo bračnog para Todorović na Palama 2004. godini bio je optužen zajedno sa Đorđem Ždralom i Miroslavom Škobom.\nGovedaricu likvidirale plaćene ubice\nBivšeg komandanta Devete brdske brigade Prvog korpusa Armije BiH, ali i prijatelj Željka Ražnatovića Arkana, Ramiz Delalić Ćele, ubijen 2007. godine u Sarajevu. On je ostao kao jedan od najuticajnijih članova sarajevskog podzemlja. Lirim Bitići zvani Svrka, državljanin Republike Srbije, osumnjičen je za ubistvo Delalića. Ovu informaciju je tada potvrdio i MUP Sarajevskog Kantona. Osumnjičeni se nalaze još uvek u bekstvu.\nZbog udesa u Sarajevu uhapšen sin Ramiza Delalića Ćele\nPlavšić: Delalić nije radio ništa bez dozvole Izetbegovića\nRatni zapovednik jedinica Armije BiH u Sarajevu, posleratni sportski radnik i vlasnik ugostiteljskih objekata, ubijen je 16. januara 2004. godine. Bomba koja ga je usmrtila bila je postavljena ispod sedišta automobila kojim se vozio od Vogošća prema Sarajevu, a koja je eksplodirala u naselju Stup. U medijskim izveštajima, ovaj slučaj okarakterisan je kao rezultat sukoba sarajevskog podzemlja.\nGeneralni direktor osiguravajućeg društva "Jahorina" ubijen je 10. marta 2002. godine ispred porodične kuće na Palami. Samo tri dana pre nego što je ubijen, on je na konferenciji za novinare u Banjaluci rekao da će biti ubijen i da se protiv njega u Republici Srpskoj vodi hajka te i da je izložen konstatnim političkim, policijskim i medijskim pritiscima.\nLIKVIDIRAN ISPRED KUĆE Ni nakon 19 godina nema sudskog epiloga za ubistvo Riste Jugovića u Palama\nU Banjaluci, 22. novembra 1999. godine izvršen je atentat na vlasnika i glavnog i odgovornog urednika banjalučkih "Nezavisnih novina", Željka Kopanju. Ispod njegovog automobila bila je postavljena eksplozivna naprava od koje je on nastradao. On je tada uspeo da preživi, ali je izgubio obe noge. U istragu je bio uključen i Scotland Yard, te je na osnovu tragova zaključeno da je atentat počinjen minom većeg kalibra koja je aktivirana na daljinski upravljač.\nZamenik ministra unutrašnjih poslova BiH, Joza Leutara, teško je ranjen 16. marta 1999. godine i taj slučaj do sada nije rasvetljen. Joza je ceo život radio u MUP - u, a po uspostavljanju Federacije BiH, imenovan je za zamenika ministra unutrašnjih poslova u Vladi BiH. Tu je radio do atentata u kojem je teško ranjen, a potom je dvanaest dana kasnije preminuo u bolnici Koševo.\nUBICE JOŠ NISU PRONAĐENE Obeleženo 20 godina od atentata na Jozu Leutara\nLeutar je ranjen u sarajevskom naselju Ciglane, u centru Sarajeva, a istraga u kojoj je učestvovao i američki FBI pokazala je da je u njegov automobil bio postavljen eksploziv. Nakon dve godine suđenja, Kantonalni sud u Sarajevu oslobodio je optužbi šestoricu osumnjičenih. Dominik Ilijašević Como, Zoran Bašić, Željko Ćosić, Ivan Andabak, Jedinko Bajkuša i Marijo Miličević oslobođeni su u novembru 2002. godine.


Air Serbia: Prva decembarska Happy Friday promo akcija | Play Travel\nAir Serbia: Prva decembarska Happy Friday promo akcija\nI ovog, prvog petka meseca decembra Air Serbia nudi povoljne avio karte do četiri destinacije iz svoje mreže letova\nAir Serbia tokom današnjeg dana u ponudi će imati povoljne avio karte za letove iz Beograda do Sarajeva, Varšave, Atine i Kopenhagena.\nU ponudi su jeftine povratne avio karte za letove iz Beograda do Varšave po ceni već od 89 EUR, do Sarajeva od 99 EUR, do Atine od 109 EUR i do Kopenhagena od 159 EUR.\nSve navedene cene se odnose na povratne avio karte sa uračunatim svim dodatnim troškovima, kupljene tokom današnjeg dana. U cenu je uključena standardna usluga avio kompanije Air Serbia, a srpska nacionalna avio kompanija ističe da za putovanje vikendom važi doplata od 10 EUR po pravcu.\nAvio karte na današnjoj “Happy Friday” promotivnoj akciji možete kupiti za period putovanja od 8. decembra do 15. juna 2015. godine, sa izuzetkom u periodu od 17. decembra 2014. do 13. januara 2015. godine i od 29. marta 2015. do 17. aprila 2015. godine.\nAir Serbia Beograd Atina Beograd Kopenhagen Beograd Sarajevo Beograd Varsava


Anćeloti je rekorder: Evo šta je izjavio nakon pobede • CG-Fudbal\nPočetna Evropski fudbal Liga šampiona Anćeloti je rekorder: Evo šta je izjavio nakon pobede\nAnćeloti je rekorder: Evo šta je izjavio nakon pobede\n6 May 2022. 08:40\nFudbaleri Real Madrida plasirali su se u finale Lige šampiona pošto su u polufinalu bili bolji od Mančester Sitija rezultatom 3:1.\nInteresantna stvar je da se Real i protiv Pari sen Žermena i protiv Čelsija ovako vratio u život.-Ne mogu da kažem da smo navikli da živimo ovakav život, ali ono što se desilo večeras desilo se protiv Čelsija, a takođe i protiv PSŽ-a. Ako morate da kažete zašto, to je istorija ovog kluba koja nam pomaže da nastavimo i kada se čini da nas više nema, rekao je Karlo Anćeloti i dodao:\n-Utakmica je već bila pri kraju, ali uspeli smo da pronađemo poslednji atom snage. Posle svega mogu da kažem da smo odigrali dobru utakmicu protiv jakog rivala. Kada smo uspeli da se izdignemo, onda smo u produžecima mi imali psihološku prednost. Bilo je teško jer je Siti dugo imao kontrolu nad igrom, ali smo uspeli da iskoristimo poslednji voz i odemo u produžetke.“\nŠef stručnog štaba Real Madrida Karlo Anćeloti postao je prvi trener koji se plasirao pet puta u finale Lige šampiona, a ovo protiv Liverpula se igra 28. maja u Parizu.-Srećan sam što smo u finalu i što nas u Parizu čeka još jedan veliki rival. Navikli smo na to. Biće to praznik fudbala.“\nNext articlePobjeda Crne Gore!


Konašenkov: Nema tajne u razmeštanju „Iskandera“ u Kalinjingrad - 08.10.2016, Sputnik Srbija\nKonašenkov: Nema tajne u razmeštanju „Iskandera“ u Kalinjingrad\nPortparol ruskog Ministarstva odbrane Igor Konošenkov rekao je da je „Iskander-M“ mobilni sistem i da raketne brigade usavršavaju spremnost, komentarišući... 08.10.2016, Sputnik Srbija\nrusija, vesti, svet, kalinjingrad, igor konašenkov, vojska i naoružanje\n15:15 08.10.2016 (Osveženo: 01:39 26.08.2021)\n© AFP 2022 / ALEXANDER NEMENOVRaketni sistem iskander\nPortparol ruskog Ministarstva odbrane Igor Konošenkov rekao je da je „Iskander-M“ mobilni sistem i da raketne brigade usavršavaju spremnost, komentarišući informaciju o razmeštanju sistema „Iskander-M“ u Kalinjingradskoj oblasti.\nAmerički obaveštajci: Rusija prebacila „Iskandere“ u Kalinjingrad\n8 Oktobar 2016, 08:39\nRanije je agencija „Rojters“ pozivajući se na neimenovani izvor u američkoj obaveštajnoj službi javila da Sjedinjene Američke Države sumnjaju da Rusija razmešta u Kalinjingradskoj oblasti raketne sisteme „Iskander-M“.\nKonašenkov je rekao da, pre svega, autori senzacija treba da znaju da su operativno-taktički raketni sistemi „Iskander“ — mobilni. U okviru plana borbene obuke, jedinice raketnih trupa tokom cele godine usavršavaju obuku marševa, prelazeći velike razdaljine na teritoriji Rusije na različite načine: vazduhom, morem i pešice.\n„Kalinjingradska oblast ne predstavlja neki izuzetak gde su se te jedinice raketnih trupa više puta prebacivale i prebacivaće se u okviru borbene gotovosti Oružanih snaga Rusije. Uzgred, niko nije pravio veliku tajnu od transporta sistema na teretnom brodu ’Ambal‘“.\n„Reći ću još nešto, jedan ’Iskander‘ bio je specijalno postavljen još pre ukrcavanja na ’Ambal‘ tokom preleta američkog špijunskog satelita za preciziranje parametara ove svemirske letelice“, rekao je Konašenkov.


Crna Gora dobija novi Zakon o planiranju i izgradnji\nNovi zakon donosi brojne novine, ukida se dosadašnji oblik građevinskih dozvola, a najnovija promjena jeste da će se o planu gradnje izjašnjavati glavni državni arhitekta\nnaslovnica > balkan, dnevni naslovi 21.09.2017 Adel Omeragic Podgorica\nPODGORICA (AA) - U Crnoj Gori u toku je rasprava o novom prijedlogu Zakona o planiranju i izgradnji, koji je u javnosti izazvao oprečne komentare. Novi zakon donosi brojne novine, ukida se dosadašnji oblik građevinskih dozvola, a najnovija promjena jeste da će se o planu gradnje izjašnjavati glavni državni arhitekta. Brojne nevladine organizacije, opštine i političke partije, protiv su ovakvog rješenja, a da li će zakon biti donešen, biće poznato u srijedu, 26.septembra, kada će se poslanici izjasniti o navedenom prijedlogu, javlja Anadolu Agency (AA).\n- Za sve se pita državni arhitekta -\n„U cilju sprovođenja Državnih smjernica razvoja arhitekture u odnosu na zaštitu autentičnosti prostora i identiteta naselja, obezbjeđenja kvaliteta arhitektonskih rješenja, unapređenja vizuelnog kvaliteta objekata i naselja, kao i obezbjeđenja i promocije najbolje prakse u oblasti urbanizma i arhitekture, u Ministarstvu turizma i održivog razvoja se imenuje glavni državni arhitekta“, piše u Prijedlogu zakona.\nGlavnog državnog arhitektu imenuje Vlada, na predlog ministra nadležnog za poslove izgradnje. Glavni državni arhitekta je diplomirani inženjer arhitekture koji posjeduje najmanje kvalifikaciju VII 1 podnivoa okvira kvalifikacija, sa najmanje deset godina radnog iskustva u oblasti urbanizma i arhitektonske prakse.\nNovina uvođenja glavnog državnog arhitekte ponajviše je zasmetala lokalnim jedinicama samouprave u Crnoj Gori, koje na ovaj način gube dio ovlaštenja. Posebno se ovakvom rješenju protive predsjednici opština Budva, Kotor i Herceg Novi.\nIpak, novi zakon precizira da se poslovi glavnog državnog arhitekte osim za područja za koja je propisana obaveza izrade urbanističkog projekta, prenose na jedinicu lokalne samouprave. Za obavljanje poslova, izvršni organ jedinice lokalne samouprave imenovaće glavnog gradskog arhitektu koji mora da ispunjava uslove ovog zakona. Više jedinica lokalne samouprave može imenovati jednog glavnog gradskog arhitektu.\nCrnogorski predsjednik raspisao lokalne izbore u više opština\nMilorad Mažić dijeli pravdu u meču između Crne Gore i Turske\nCrna Gora: Inspekcija prošle godina primila 715 žalbi potrošača\nZatražena ostavka predsjednika DIK-a Crne Gore


Bajden: Rusija i Sirija jačaju pozicije zbog Trampove politike - 03.11.2019, Sputnik Srbija\nBajden: Rusija i Sirija jačaju pozicije zbog Trampove politike\nBivši američki potpredsednik Džo Bajden istakao je jačanje pozicija Rusije i predsednika Sirije Bašara el Asada. 03.11.2019, Sputnik Srbija\nsvet, vesti, džo bajden, donald tramp, sirija, nafta\n07:58 03.11.2019 (Osveženo: 10:05 03.11.2019)\nBivši američki potpredsednik Džo Bajden istakao je jačanje pozicija Rusije i predsednika Sirije Bašara el Asada.\nBajden je istakao da predsednik Sjedinjenih Američkih Država Donald Tramp zapravo nema spoljnu politiku kao takvu, prenosi „Volstrit džurnal“.\n„Sve je pošlo naopačke, i mi smo faktički tamo (u Siriji) ostali sami“, rekao je Bajden za „Volstrit džurnal“.\nPolitičar je takođe kritikovao i Trampove reči o želji da zauzme naftna polja.\n„To je kao džinovski plakat od 300 stopa (91 metar) za vrbovanje DAEŠ-a“, rekao je bivši potpredsednik.\nRanije je šef Pentagona Mark Esper izjavio da će Sjedinjene Američke Države štititi naftna polja u Siriji i odgovarati silom na pokušaje njihovog zauzimanja. Prema njegovim rečima, američki vojnici nemaju nameru da tamo puste ni Rusiju ni sirijsku vojsku.\nMinistar spoljnih poslova Rusije Sergej Lavrov rekao je da je namera Sjedinjenih Američkih Država da eksploatiše naftna polja u Siriji nezakonita i da će Moskva braniti taj stav u kontaktima sa Vašingtonom.\nPrema informacijama Ministarstva odbrane Rusije, Vašington dobija više od 30 miliona dolara mesečno od proizvodnje nafte u Siriji.